EU odlazi u drugorazrednu ligu: Rusija potpisala sporazum o izgradnji gasovoda "Pakistanski tok" | WebTribune\nEU odlazi u drugorazrednu ligu: Rusija potpisala sporazum o izgradnji gasovoda “Pakistanski tok”\nHome U FOKUSU EU odlazi u drugorazrednu ligu: Rusija potpisala sporazum o izgradnji gasovoda “Pakistanski tok”\nRusija i Pakistan su potpisale su sporazumu o izgradnji gasovoda „Pakistanski tok“.\nPostavljanje gasovoda počeće u najskorije vreme, a ovaj sporazum i projekat otvaraju Rusiji nove mogućnosti u južnoj Aziji.\nMeđuvladin sporazum o izgradnji gasovoda čije je prvobitno ime bilo „Sever-Jug“ a u martu je preimenovan u „Pakistanski tok“ potpisan je još 2015. Godine.\nDužina gasovoda je 1.100 kilometara a kapacitet do 12,4 milijardi kubnih metara gasa. Vrednost projekta je 2-2,5 milijardi dolara. Gasovodom treba da budu povezani terminali u Karačiju i Gvadaru na jugu zemlje sa terminalom u Lahoreu na severu Pakistana.\nRuski investitori će dobiti najmanje 26 odsto akacija gasovoda, a Pakistan će imati kontrolni paket od 74 odsto akcija.\nZa ruske kompanije „Pakistanski tok“ donosi profit od izgradnje gasovoda, a pored toga, što Pakistanu bude potrebno više gasa to će biti dobro i za Rusiju čak iako ne bude jedina koja će isporučivati gorivo, prenosi portal „Vzgljad“.\nGasovod predviđa izgradnju SPG terminala a to znači da će gorivo isporučivati i druge zemlje, pre svega Katar koji ima dominantu ulogu u regionu.\nS druge strane to će smanjiti konkurenciju između ruskih kompanija i katarskih na evropskom i azijskom tržištu, kao i na kineskom gde Rusija ima gasovod – „Snaga Sibira“.\nProjekat od velikog političkog značaja\nPrema oceni docenta Instituta MGU za zemlje Azije i Afrike Borisa Volhonskog, potpisani sporazum uklapa se u politiku Rusije u Južnoj Aziji.\n„U vreme SSSR jednostrano smo bili orijentisani na Indiju, ali takva strategija ima više negativnih tačaka. Ne treba na sve probleme regiona gledati kroz indijsku prizmu“, kaže Volhonski.\nZato je razvoj odnosa sa Islamabadom pozitivna stvar, posebno imajući u vidu da Pakistan postaje važna karika u okviru kineskog projekta Novi put svile koji jednim delo ide preko teritorije ove zemlje.\n„Trenutno trgovinsko-ekonomski odnosi Rusije i Pakistana nisu na visokom nivou (prošle godine obim robne razmene iznosio je samo 539 miliona dolara). Potpisivanje sporazuma je korak napred“, uveren je ekspert.\nTakođe, Pakistan je važna karika sistema bezbednosti u svetu. U trenutku kada se predviđa povlačenje američke vojske iz Avganistana, Islamabad će početi da igra važnu ulogu u očuvanju stabilnosti u regionu. Za Rusiju svaka nestabilnost u Avganistanu znači mogućnost da se ona proširi i na centralnoazijske zemlje bliže njenim granicama.\nPrema mišljenju Volhonskog, pojava „Pakistanskog toka“ Rusiji otvara nove mogućnosti u Aziji.\n„Ekonomske veze će povući i ostalo. Posle raspada SSSR do danas nismo uspostavili direktne aviolinije do Islamabada ni Karačija jer nema potražnje. A izgradnja gasova daće impuls razvoju“, zaključio je on.\nŠto se tiče reakcije Indije na razvoj rusko-pakistanskih odnosa ona je moguća isključivo na nivou medija, jer ovde nije reč o razvoju vojno-tehničke saradnje niti gasovod prolazi kroz sporni kašmirski region.\n„U ovom konkretnom slučaju interesi Indije ni na koji način nisu pogođeni“, zaključio je Volhonski.\nNEVEROVATNE ČINJENICE: Ovo su tri otkrića iz Egipta koja se ne uklapaju u zvaničnu istoriju\nRUSKI SPECIJALCI NAPRAVILI ČUDO: Sirijska vojska opasnija nego ikad – VIDEO


Urađena analiza biodiverziteta jezera Kop Šićki Brod - Kameleon M&M\nU okviru projekta „Spasimo naša jezera“, 23.11.2021. godine, Centar za ekologiju i energiju je organizirao okrugli sto na kojem je prezentiran dokument “Biodiverzitet jezera Kop Šićki Brod“.\nJezero Kop Šićki Brod po osnovu analize biodiverziteta karakteriše prisustvo 69 vrsta algi, sedam vrsta vodenih biljaka, 43 vrste biljaka u obalnom području, sedam vrsta vodozemaca i dvije vrsta riba. Dobra zastupljenost stanišnog tipa koji se nalazi na Crvenoj listi staništa, te prisustvo vrsta čiji razvijeni stadiji predstavljaju prioritet u zaštiti u zemljama Evropske unije, prisustvo predatornih vrsta ptica (gnjurac, divlja patka), diverzitet vodozemaca i algi ukazuju na visok potencijal očuvanja ovog staništa.\nBogati specijski i ekosistemski diverzitet imaju veliki značaj za razvoj ekoturizma. Ekoturizam na ovom jezeru u budućnosti može značajno doprinijeti održavanju i povećanju populacija životinjskih vrsta i vrijednosti biodiverziteta kroz prihode ostvarene od ekoturizma. To se može postići razvojem pozitivnog doprinosa ekoturizma u pogledu biološke raznovrsnosti, zaštićenih područja, restauracije staništa, ali i kroz angažman lokalnih zajednica i mobilizacije raspoloživih prirodnih resursa.\n„U procesu upravljanja ovim akvatorijem je od posebnog značaja neophodno istaći da unošenje novih bioloških vrsta, poribljavanje, ozelenjavanje površina, izgradnja objekata, te korištenje vodnih plovila treba biti pod stručnim nadzorom što bi jasno trebalo biti precizirano planom upravljanja. Na jezeru su primjetni primjeri unošenja stranih vrsta, korištenja različitih motorizovanih plovila, kao i neplanskog korištenja priobalnog prostora. Ove aktivnosti u budućnosti mogu značajno narušiti formirane biološke zajednice i doprinijeti pogoršanju kvaliteta voda“, rečeno je na ovom skupu.\nCEE Kop Šićki Brod očuvanje okoliša voda\nCEE – Danas webinar na temu “Građanska energija-iskustva otoka Krka”\nPrimarna selekcija otpada u gradu Tuzla


Javni konkurs „Šetnje kroz nasleđe“ - Novi Sad - Evropska prestonica kulture\nZA FINANSIRANJE PROJEKATA ZA PODSTICANJE NOVIH TUMAČENJA KULTURNOG NASLEĐA U 2019. GODINI\nJavni konkurs se raspisuje u cilju podsticanja novih tumačenja kulturnog nasleđa Novog Sada i Zone 021 (opštine Sremski Karlovci, Beočin i Irig) i uključivanje građana u interpretaciju nasleđa. Konkurs predstavlja drugu fazu u realizaciji projekta iz Aplikacione knjige, pod nazivom „Šetnje kroz nasleđe”.\nSredstva za realizaciju ovog konkursa, obezbeđena su u budžetu Fondacije „Novi Sad 2021 ‒ Evropska prestonica kulture“ (u daljem tekstu: Fondacija) u ukupnom iznosu od 1.800.000,00 dinara.\nOsnovni cilj konkursa je podsticanje građana da se uključe u očuvanje kulturnog nasleđa kroz savremene načine interpretacije ličnih sećanja i doživljaja.\nPrioritetni ciljevi ovog konkursa su:\nproširivanje razumevanja kulturnog nasleđa izvan zvaničnog istorijskog prikaza, i prepoznavanje, vrednovanje i tumačenje svakodnevnog života, intimnih istorija i lokalnih priča;\npodsticanje građana na predstavljanje priča iz lične vizure o zanimljivim mestima, likovima i događajima koji čine nezvaničnu istoriju grada Novog Sada i okoline;\nuključivanje što većeg broja građana u promišljanje kulture i načina života svog kraja, kroz pričanje ličnih priča i slušanje priča drugih;\npovećanje osetljivosti na kulturnu raznolikost koja postoji u Gradu Novom Sadu i Zoni 021.\nOvim konkursom se mogu finansirati projekti koji predstavljaju priče iz ličnog sećanja, ali i savremene prakse korišćenja nasleđa, u cilju prezentacije zanimljivih delova Novog Sada i opština Sremski Karlovci, Beočin i Irig. Projekti mogu biti predstavljeni kroz šetnju, performans, predstavu, izložbu, prikaz fotografija, događaj u sopstvenom prostoru i slične forme koji bliže određuju elemente priče.\nPrilikom ocene projektnih ideja posebno će se vrednovati projekti koji uključuju više aktera ili više oblika umetnosti i stvaralaštva (fotografija, gluma, performans, ples i slično).\nSredstvima opredeljenim za realizaciju konkursa biće podržano ukupno 15 projekata, od kojih će 10 biti realizovano na teritoriji Grada Novog Sada i 5 na teritoriji Zone 021. Za svaki projekat opredeljena su bespovratna sredstva u iznosu do 120.000,00 dinara (bruto).\nInicijatori mogu biti sva zainteresovana fizička lica, koja žele da ispričaju svoju priču u skladu sa definisanim zahtevima konkursa.\nNa konkursu, kao aplikanti, mogu učestvovati isključivo pravna lica koja su registrovana u APR-u, i imaju status udruženja, i to domaća udruženja fizičkih lica.\nAplikanti čiji projekti budu odabrani za finansiranje biće u obavezi da realizuju najmanje tri izvođenja („šetnje“) do kraja 2019. godine.\nZa vreme trajanja javnog konkursa potencijalnim aplikantima biće omogućene individualne konsultacije sa edukatorima, sa kojima će aplikanti biti u mogućnosti da uobliče svoje projektne ideje.\nZainteresovani za konsultacije mogu dostaviti svoje kontakt podatke najkasnije do 5.2.2019 godine, slanjem imejla na adresu konkurs@ns2021.rs.\nPrijava na konkurs podnosi se na prijavnom formularu (Obrazac 1).\nUz popunjen prijavni formular, učesnik Javnog konkursa je u obavezi da dostavi i sledeću prateću dokumentaciju:\nkopiju akta o registraciji pravnog lica kod nadležnog organa;\nbiografiju lica zaduženog i imenovanog za realizaciju projekta – projektnog menadžera;\nizjavu podnosioca predloga projekta da za istu vrstu troška u okviru aktivnosti navedenih u projektnom predlogu nisu dobijena podsticajna sredstva iz drugih izvora finansiranja (gradski, pokrajinski, republički i/ili EU fondovi) (Obrazac 2).\nPrijavni formular za Javni konkurs (Obrazac 1) sa pratećom dokumentacijom podnosi se obavezno u zatvorenoj koverti u kancelariji Fondacije, Katolička porta 5, Novi Sad, ili putem pošte preporučenom pošiljkom na adresu:\nFondacija „Novi Sad 2021 ‒ Evropska prestonica kulture“\nU oba slučaja na koverti je potrebno navesti sledeće: Za Javni konkurs „Šetnje kroz nasleđe“ za finansiranje aktivnosti za podsticanje novih tumačenja kulturnog nasleđa u 2019. godini\nPrijave na javni konkurs se dostavljaju lično ili preporučenom poštom najkasnije u roku od 30 dana od dana objavljivanja konkursa na internet stranici Fondacije (http://novisad2021.rs) i u sredstvima javnog informisanja.\nRok za podnošenje prijave i prateće dokumentacije ističe 21.2.2019. godine.\nOsim navedenog, prijavni formular (Obrazac 1) potrebno je obavezno dostaviti i elektronskim putem na adresu konkurs@ns2021.rs najkasnije do 21.2.2019. godine do 15.00 časova.\nElektronski obrazac dostavlja se u PDF formatu, skeniran, potpisan i pečatiran.\nPodnosilac prijave može konkurisati sa najviše jednim predlogom projekta.\nZa svaki projektni predlog, prijavni formular (Obrazac 1) se podnosi u 4 (četiri) štampana primerka, a ostala dokumentacija u 1 (jednom ) primerku.\nZa sva pitanja i dodatne informacije možete se obratiti zaposlenima u Fondaciji putem elektronske pošte na adresu konkurs@ns2021.rs, zaključno sa 20.2.2019. godine.\nPročitajte tekst JAVNOG KONKURSA „ŠETNJE KROZ NASLEĐE“ u celosti.\nPrijavni formular (Obrazac 1)\nIzjava – Obrazac 2\nOdluku Upravnog odbora o raspisivanju javnog konkursa možete pogledati ovde.\nOdluka o raspodeli sredstava u okviru javnog konkursa „Šetnje kroz nasleđe“.


Fudbal Archives - Stranica 759 od 778 - Sportske novosti\nNaslovna Fudbal Stranica 759\nDa li se u Engleskoj zna nešto što mi ne znamo?!\n3 za 3 Sirijus - 30 januara, 2018\nMilvol će da ugosti Derbi večeras od 20:45 po našem vremenu u okviru 29. kola druge lige Engleske, poznatije pod imenom "Championship", a ova utakmica svakako ne bi trebalo da protekne svim ljubiteljima "3 za 3" nizova. Ova liga je...\nKvota na “X” je u značajnom padu!\n3 za 3 Sirijus - 28 januara, 2018\nBadalona i Sabadell ukrstiće koplja danas od 17 časova po našem vremenu u okviru 23. kola španske lige po imenu "Segunda División B - Skupina 3", a ove dve ekipe imaju prilično dugačku istoriju nešto sumnjivijih rezultata. Ako posmatramo međusobne...\nDa li oni znaju nešto što mi ne znamo?!\nRoma će da ugosti Sampdoriju večeras od 20:45 po našem vremenu u okviru 22. kola prve lige Italije, odnosno lige po imenu "Serie A". Roma jeste apsolutni favorit večeras, sudeći po igri, ali i po kladionicama, ali bismo vam radije...\nItalijanski niželigaši imaju “neraščišćene poslove”\nSeregno i Folgore Caratese će se sastati danas od 14:30 po našem vremenu u okviru 24. kola italijanske lige po imenu "Serie D - Group A", a utakmica koja je pred nama bi mogla da bude interesantna svim ljubiteljima...\nSumnjiv niz u Holandiji donosi nam pobedu domaćina?!\n3 za 3 Etkinsson - 28 januara, 2018\nU terminu od 14:30 časova, očekuje nas utakmica 22. kola holandske "Eerste Divisie", u kojoj će se sastati Volendam i G.A. Eagles! Volendam se trenutno nalazi na 16. mestu na tabeli sa 23 osvojena boda i gol razlikom 28:35. Nakon 21 odigranog kola, uspeli su...\nNastavlja li se potencijalna saradnja u Škotskoj danas?!\n3 za 3 Etkinsson - 27 januara, 2018\nU okviru 23. kola "League Two" Škotske, u terminu od 16 časova sastaće se Elgin i Stenhousemuir! Elgin se nakon 20 odigranih utakmica kotirao na 6. mestu sa 30 osvojenih bodova i gol razlikom 33:36. Na domaćem terenu do sada su odigrali...\nJesmo li svedoci “sumnjivih” rezultata u Australiji?\n3 za 3 Sirijus - 27 januara, 2018\nMelbourne Victory U21 i Perth Glory U21 sastaće se večeras od 23:30 po našem vremenu u okviru 8. kola australijske lige po imenu "National Youth League". Ove dve ekipe možda kroz svoju istoriju imaju nekoliko sumnjivih sezona, a upravo ova...\nBOMBASTIČNA kvota 7.50 na pobedu gosta nije nerealna opcija!\nDartford će da ugosti Whitehawk danas od 16 časova po našem vremenu u okviru 28. kola engleske lige po imenu "Vanarama National League South", a utakmica koja je pred nama mogla bi da bude interesantna za kladioničare. Naime, deluje kao...\nAko pobede, naplatićemo kvotu 2.90!\nSouthend i Scunthorpe na terenu će se sastati danas od 16 časova po našem vremenu u okviru 30. kola treće lige Engleske, odnosno lige po imenu "League One". Postoji određena sumnja da ove dve ekipe igraju popularni "3 za 3"...\nPOTENCIJALNA saradnja mogla bi da nam donese naplatu kvote 5.30!\nHansa Rostock i Erfurt sastaće se danas od 14 časova po našem vremenu u okviru 22. kola treće lige Nemačke, poznatije pod imenom "3. Liga". Utakmica koja je pred nama svrstava se u kategoriju "sumnjivih utakmica", a evo i zašto....\nPobeda domaćina se ne dovodi u pitanje?!\n3 za 3 Sirijus - 21 januara, 2018\nLecce i Catania na terenu će se sastati danas od 14:30 po našem vremenu u okviru italijanske lige po imenu "Serie C - Group C", a i ova utakmica će defintivno da bude jedna od onih interesantnijih, pogotovo za...\nAko saradnja postoji, naplatićemo kvotu 5.50!\nVillarreal B i Ontinyent sastaće se danas od 12 časova po našem vremenu u okviru 22. kola španske lige po imenu "Segunda División B - Grupa 3", a ova utakmica bi mogla da bude veoma interesantna. Naime, dovoljno je da...\nŠpanski drugoligaši danas igraju lagano, a mi naplaćujemo kvotu 3,60!\n3 za 3 Milos - 20 januara, 2018\nOd 18:30 se igra meč Španske Segunde, a sastaju se ekipe Real Ovideo i Alemeria, u pitanju je meč 23.kola ove lige. Real Oviedo se nalazi na 4.mestu sa skorom 10-7-5 i gol razlikom 34:25. Na domaćem terenu imaju skor...\nDa li se u Srednjoj Americi unapred zna ishod meča?\nU noći između subote i nedelje u 02 časa, igra se susret Meksičke Druge lige, a sastaju se ekipe Cafetaleros de Tapachula i Murcielagos, u pitanju je susret 3.kola. Ono što smo primetili u međusobnim mečevima ovih timova jeste zanimljiva...\nVREDI POKUŠATI: Moguća saradnja nam donosi kvotu 5,20?!\n3 za 3 Dušan - 20 januara, 2018\nDanas od 16 časova odigraće se utakmica 31. kola engleske Bostik League u kojoj će se sastati Needham Market i Hendon. Needham Market se trenutno nalazi na 21. poziciji (od ukupno 24) sa 26 bodova iz 29 utakmica, a zabeležili su...\n1...758759760...778Stranica 759 od ukupno 778


Jela - Vesti i dešavanja - Posete svetskim sajmovima uče nas i inspirišu\nVažan segment našeg poslovanja, pored tehnološkog razvoja, čine i stručna putovanja i usavršavanja zaposlenih, kao najvrednijeg resursa kompanije. Stručni radnici „Jele“, od početka 2017. godine, posetili su gotovo sve najznačajnije svetske sajmove nameštaja, mašina, alata i repromaterijala iz oblasti drvne industrije.\nSa proširenjem proizvodnih kapaciteta „Jela Jagodina“ ima nameru da se učvrsti kao lider u proizvodnji, inovacijama i kvalitetu na domaćem tržištu, ali i da osvaja sve zahtevnija inostrana tržišta. Zato je za nas važno da uvek budemo prisutni na ovakvim manifestacijama, kako bi stekli uvid u to šta je novo i aktuelno na tržištu.\nStručni tim naše kompanije najpre je nekoliko dana proveo u intenzivnim obilascima štandova na međunarodnoj izložbi nameštaja Salone Internazionale del Mobile, najvećoj sajamskoj manifestaciji iz naše oblasti poslovanja, koja je ove godine održana od 4. do 9. aprila u Milanu. Sajam nameštaja u Milanu, jedna je od najstarijih sajamskih manifestacija ovog tipa na koju dolaze posetioci iz čitavog sveta, kako bi saznali šta je novo u dizajnu nameštaja, kao i tehnološkim inovacijama.\n„Jelin“ tim, zatim se našao i na jednoj od vodećih evropskih smotri, međunarodnom sajmu repromaterijala i okova za nameštaj Interzum u Kelnu, koji je održan početkom maja. Sajam u Kelnu ima reputaciju inovativnog sajma, koji inspiriše i postavlja nove trendove u okviru ove industrije. Vodeći svetski stručni sajam mašina, postrojenja i alata za drvnu industriju Ligna u Hanoveru, krajem maja, posetio je stručni tim od trinaest naših kolega iz sektora proizvodnje.\nProizvodnja nameštaja u našoj fabrici bazirana je na savremenoj tehnologiji sa velikim akcentom na dizajn, a stručni tim komanije „Jela“ stečene ideje i inovacije sa sajmova pretočiće u nove kolekcije. Budite u toku sa novostima iz vaše „Jele“.


Posebna ovlašćenja slovenačke vojske na granici sa Hrvatskom? – Televizija srpske dijaspore\nPosebna ovlašćenja slovenačke vojske na granici sa Hrvatskom?\nOd Goran Gajić\t Na 01.04.2020\n– Bezbednosna situacija koja je posledica zaoštrenih sanitarnih prilika usled epidemije Kovida-19 zahteva da pripadnici vojske sarađuju s policijom u široj zaštiti i delotvornoj kontroli spoljne granice Šengena – saopšteno je iz Vlade Slovenije.\nParlament će o predlogu glasati na sednici koja počinje sutra, kada kao glavnu tačku dnevnog reda ima tzv. “megazakon” za krizu zbog korone, odnosno pomoć privredi i građanima u vreme epidemije.\nSvijet – korona – statistika: Zaraženo 639 213 osoba\nAustralija – Novi Zeland: Nema skorog otvaranja granica\nŠpanija – privreda: Otvaranje granica za turizam, krajem juna\nMađarska – Slovenija: Moguće otvaranje granica do 1. juna


Sudbina Lendisa poznata u subotu - 2Bike.rs\nSudbina Lendisa poznata u subotu\nSreda, 2. avgust 2006\nZvanični rezultati „B“ testa Amerikanca Flojda Lendisa biće saopšteni u subotu.\nMedjunarodna biciklistička federacija odmah posle prvog pozitivnog rezultata i pre zahteva američkog bicikliste angažovala je laboratoriju u Šatenej Malabriju koja će rezultate saopštiti u subotu u Parizu.\nUkoliko i „B“ doping test bude pozitivan, Amerikanca čeka dvogodišnja suspenzija i gubitak titule na najvećoj trci na svetu.\nPrvi test pokazao je izuzetno visok nivo testosterona u krvi (četiri puta vipe od normalnog) a sumnje da se Lendis ipak dopingovao pred 17.etapu „podgrejava“ i pisanje američkih medija da su neki hormoni koji su pronadjeni u „A“ uzorku, mogli da budu ubačeni samo spolja, tačnije da ljudski organizam nije mogao da ih proizvede u tolikim količinama.\nLendis je već odbacio rezultate ovih nalaza uz obrazloženje da prirodno ima vrlo visok nivo testosterona u krvi.


Održana Skupština, Crna Gora se sprema za 2019. godinu – Volim Podgoricu\nHome / SPORT / Ostali sportovi / Održana Skupština, Crna Gora se sprema za 2019. godinu\nOdržana Skupština, Crna Gora se sprema za 2019. godinu\nU Budvi je u petak i subotu održana Skupština organizacije Igre malih zemalja Evrope.\nDelegati iz devet država, koje čine ovu organizaciju, upoznati su sa tokom priprema Crne Gore za organizaciju Igara, koje će se 2019. godine održati u našoj zemlji, u Budvi, Podgorici, Baru, Tivtu i Cetinju.\nNa Skupštini, kojom je predsjedavao predsjednik Crnogorskog olimpijskog komiteta Dušan Simonović, konstatovano je da pripreme idu po planu i u predviđenom roku, nakon što je Boris Sekulić, ispred organizatora Igara 2019, članovima komisije predstavio Izvještaj o napretku u organizacionom pogledu i plan aktivnosti u narednom periodu, a Ksenija Kovačević predstavila izvještaj o aktivnostima volontera, koji će biti uključeni u organizaciju ovog događaja.\nPredstavnici Tehničke komisije podnijeli su izvještaj delegatima nakon dvodnevne inspekcije borilišta, uz konstataciju da su zadovoljni u kakvom su stanju, kao i planovima za njihovu dodatnu adaptaciju.\nNa Skupštini su je dogovoreno da se u narednom periodu radi na izmjenama Statuta organizacije Igre malih zemalja Evrope.\nPODGORICA Ova ulica zatvorena za saobraćaj narednih mjesec dana - https://t.co/RL84LzMY0f https://t.co/QNV9kXohuM36 minuta ago\nPODGORICA Počela izgradnja stambenog objekta za zaposlene u gradskim preduzećima - https://t.co/AkjuAHinVE https://t.co/6jAQrpm2Pm41 minuta ago\nZeleno svjetlo za davanje u zakup Oboda: Inveticija od 10 miliona i 100 radnih mjesta - https://t.co/qh1ISIi4Dr https://t.co/6oaF6bfGda46 minuta ago\nSVETLANA VUJANOVIĆ DEMANTUJE DAČIĆA: Ne učestvujem na litijama - https://t.co/4uHQtSzNZf https://t.co/gHcWJa0u2950 minuta ago\nPODGORIČANIN PROTJERAN IZ NJEMAČKE: Zabranjen mu ulazak u zemlju pet godina, liječenje nastavlja u Turskoj (VIDEO/F… https://t.co/eHEpmu6A4y57 minuta ago


Zlatiborci uspešni na XV Memorijalu “Dragan Renovica” – Vila As\nSanjin Dizdarević – srebro u seniorskoj konkurenciji\nNaši smučari su juče (16.02.2013.godine) nastupili u Bosni i Hercegovini. Na Ravnoj Romaniji kod Sokoca je održan 15. Memorijal “Dragan Renovica” i prvi memorijal “Svetlana Komlenović” u smučarskom trčanju. Na ovom takmičenju učestvovalo je oko 100 skijaša iz deset klubova iz Republike Srpske, Srbije i Crne Gore.\nNaši klubovi su ostvarili odlične rezultate, SK Zvezda je osvojio šest medalja i to: tri zlatne, jednu srebrnu i dve bronzane (najbolji plasman kad su u pitanju klubovi iz Srbije), a SK Zlatibor četiri i to: tri srebrne i jednu bronzanu.\nU trci seniora na deset kilometara pobijedio Mladen Plakalović iz SK Istočno Sarajevo, a drugi je bio Sanjin Dizdarević iz SK Zlatibor. U trci seniorki na osam kilometara prva je bila Snežana Borovčanin iz SK “Glasinac” sa Sokoca dok je takmičarka SK Zlatibor Brankica Stulović zauzela treće mesto. Ivana Kovačević iz SK Lavina iz Beograda je pobedila u trci juniorki na osam kilometara, a Ana Lasica iz SK Zlatibor je bila druga.\nU kategoriji starijih omladinaca u trci na deset kilometara pobedio Alen Mahmutović iz SK Zvezda sa Zlatibora. Sanja Kusmuk iz SK Romanija sa Pala je bila prva u trci starijih omladinki na osam kilometara, a Mina Ilić iz SK Zvezda je zauzela treće mesto.\nAnja Ilić iz SK Zvezda je pobedila u trci na šest kilometara u kategoriji mlađih omladinki.\nU trci starijih pionira na četiri kilometra pobedio je Miloš Čolić iz SK Istočno Sarajevo a drugo mesto je pripalo Šoljanin Ensaru koji trči za SK Zvezda. U trci starijih pionirki na četiri kilometra pobedila je Anastasija Vojinović iz SK Zvezda a Tijana Smiljanić iz SK Zlatibor je osvojila drugo mesto. U kategoriji Ciciban Emil Muhović iz SK Zvezda je zauzeo treće mesto u trci na 2 kilometra.\nOsvojene medalje SK Zvezda\nAnja Ilić pobednica trke na 6 km


IZDAJNIK SVOG NARODA: Vučić primio novog ambasadora Ukrajine - Naša Borba\nIZDAJNIK SVOG NARODA: Vučić primio novog ambasadora Ukrajine\nPredsednik Srbije Aleksandar Vučić primio je akreditivna pisma novoimenovanog ambasadora Ukrajine Volodimira Tolkača i poželeo mu dobrodošlicu u našu zemlju.\nVučić je izrazio iskreno žaljenje zbog situacije u Ukrajini i upoznao ambasadora Tolkača sa stavovima Vlade Srbije i Saveta za nacionalnu bezbednost, saopštila je Služba za saradnju s medijima predsednika republike, prenosi Tanjug. Naglasio je da je Srbija privržena poštovanju načela teritorijalnog integriteta i suvereniteta država, kao jednog od osnovnih principa međunarodnog prava sadržanog u Povelji Ujedinjenih nacija, te da u tom smislu uvažava teritorijalni integritet Ukrajine. Prema njegovim rečima, Srbija je izložena neprincipijelnom stavu jednog dela sveta kada je u pitanju jednostrano proglašena nezavisnost Kosova i Metohije i zahvalio Ukrajini na poštovanju teritorijalnog integriteta Srbije.\nPredsednik Vučić je najavio da će uskoro, sa ambasadorom Tolkačom, posetiti ukrajinske izbeglice u našoj zemlji.\nAmbasador Tolkač je zahvalio na humanitarnoj pomoći koju Srbija pruža ugroženim ukrajinskim civilima, kao i na finansijskoj pomoći, a najavljena je i pomoć u obnovi gradova u Ukrajini.\nNaglasio je da Srbija i Ukrajina imaju mogućnosti da razvijaju saradnju u različitim sferama od obostranog interesa i naglasio potrebu da se nastavi rad na jačanju ekonomskih odnosa, čim to situacija bude dozvolila.\nPrethodni tekstMEDVEDEV POSLAO PORUKU SVETU: Rusija neće dozvoliti treći svetski rat, ali odgovoriće na napad\nSledeći tekstRUSIJA NEĆE RAZMENU: Ukrajina očekuje razmenu zarobljenika iz Azovstalja, RUSI ŽELE DA IH PRIVEDU PRAVDI!


Pejović – Bregu: Napredak Crne Gore prema EU, podsticaj za Albaniju | EUME\nNaslovnica Press info Press Pregovori o pristupanju Pejović – Bregu: Napredak Crne Gore prema EU, podsticaj za Albaniju\nPejović – Bregu: Napredak Crne Gore prema EU, podsticaj za Albaniju\nDržavni sekretar za evropske integracije i glavni pregovarač ambasador Aleksandar Andrija Pejović primio je danas predsjedavajuću Nacionalnog savjeta za evropske integracije i Parlamentarnog odbora za evropske integracije Albanije Majlindu Bregu.\nPredmet razgovora bila je saradnja dvije države u procesu evropske integracije, s fokusom na razmjenu znanja i iskustva iz pregovaračkog procesa.\nAmbasador Pejović je upoznao sagovornicu s ključnim rezultatima koje je Crna Gora ostvarila u vođenju pristupnih pregovora, s fokusom na organizaciju i koordinaciju pregovaračkog procesa i snaženje kapaciteta za preuzimanje obaveza iz budućeg članstva. Ukazao je na značaj široko postavljene pregovaračke strukture istakavši nezaobilaznu ulogu Skupštine i Odbora za evropske integracije, kao i učešće i značajan doprinos koji su napredovanju u pregovorima dale organizacije civilnog društva. Prenio je da Albanija moža računati na nastavak pune podrške Crne Gore u ispunjavanju obaveza za početak pristupnih pregovora.\nMajlinda Bregu je pozdravila ostvarene rezultate u procesu pristupanja EU istakavši da je napredak Crne Gore u sprovođenju reformi i približavanju članstvu podsticaj za Albaniju, ali i ostale države iz regiona da intenziviraju napore na tom polju. Posebno je istakla da će crnogorsko iskustvo u formiranju pregovaračke strukture i koordinaciji procesa pregovora biti veoma dragocjeno za Albaniju koja se priprema za otvaranje pristupnih pregovora.\nNa toj liniji, sagovornici su razmotrili mogućnosti za intenziviranje saradnje u konkretnim oblastima gdje crnogorski predstavnici mogu prenijeti znanje i iskustvo kolegama iz Albanije i doprinijeti kvalitetnijem sprovođenju reformi i bržem napredovanju prema članstvu u EU.


Meri Vorlik - Blic Online\nMarinković i Vorlik o snabdevanju gasom iz SAD\nPotpredsednik Skupštine Srbije Vladimir Marinković razgovarao je danas sa pomoćnicom zamenika državnog sekretara za energetiku SAD Meri Vorlik o iznalaženju novih mogućnosti za snabdevanje Srbije gasom iz američkih izvora, a Vorlik je poručila da su SAD spremne da to razmotre, saopšteno je iz parlamenta.\nVučić i Dačić sa Meri Vorlik o energetici\nPredsednik Vlade Srbije Aleksandar Vučić primio je danas glavnog zamenika pomoćnika državnog sekretara SAD Meri Vorlik sa kojom je razgovarao o saradnji i oblasti energetike.\nSAD: Nudimo alternativu za gas iz Rusije\nPomoćnik zamenika američkog državnog sekretara zadužena za energetska pitanja Meri Vorlik izjavila je u intervjuu FoNetu da je vlada u Beogradu svesna važnosti energetske bezbednosti i projekata vezanih za diverzifikaciju izvora energije.\nDačić i Vorlik o energetskoj bezbednosti Srbije i regiona\nPrvi potpredsednik Vlade Srbije i ministar spoljnih poslova Ivica Dačić sastao se danas sa prvim zamenikom pomoćnika državnog sekretara u Birou za energetske izvore Stejt departmenta Meri Vorlik, sa kojom je razgovarao o energetskoj bezbednosti Srbije i Zapadnog Balkana.\nPredsednik Vlade Srbije Aleksandar Vučić sastao se danas u Beogradu sa prvom zamenicom pomoćnika državnog sekretara u Birou za energetske izvore američkog Stejt departmenta Meri Vorlik, koje je naglasila da su ekonomski rezultati Srbije ohrabrujući, kao i posvećenost evropskim integracijama.\nPrvi potpredsednik Vlade i ministar odbrane Aleksandar Vučić razgovarao je danas sa američkom ambasadorkom u Srbiji Meri Vorlik kojoj je poručio da će Vlada Srbije nastaviti da sarađuje sa Sjedinjenim Američkim Državama, dok je Vorlikova istakla da Srbija ima punu podršku Amerike na putu evrointegracija.\nVučić i Vorlik za nastavak dijaloga Beograda i Prištine\nPrvi potpredsednik Vlade Srbije i ministar odbrane Aleksandar Vučić i ambasadorka SAD Meri Vorlik izrazili su danas očekivanje da će dijalog Beograda i Prištine biti nastavljen i da će rezultirati dogovoromima koji će biti na dobrobit svih žitelja Kosova.\nSmena guvernera je oborila rejting Srbije\nNačin na koji su u Skupštini, na brzinu i bez rasprave u javnosti, usvojeni amandmani o Narodnoj banci Srbije zabrinuo nas je jer smatramo da Srbija treba da pokaže poštovanje prema nezavisnim institucijama. To je uticalo na smanjenje rejtinga Srbije, ali i na ocenu o pogodnosti Srbije za biznis. Za novo rukovodstvo NBS će biti izazov da pokaže da će raditi nezavisno i u skladu s principima vladavine zakona - kaže u intervjuu za “Blic” Meri Vorlik, ambasadorka SAD.\nVorlik zadovoljna odlukom Vlade o regionalnim skupovima\nAmbasadorka SAD u Beogradu Meri Vorlik izjavila je danas da je odluka Vlade Srbije kojom se reguliše učešće njenih predstavnika na regionalnim skupovima na kojima učestvuju i predstavnici Kosova dokaz rešenosti vlasti u Beogradu da se pronadju načini za napredak u sprovodjenju dogovora iz dijaloga sa Prištinom.\nAmerički galerista: Srbija je mene i dvojicu umetnika tretirala kao švercere, zaplenili su nam 76 slika\nPoznati američki galerista Viktor Gaetan, u tekstu u "Vašington postu", optužio je srpske vlasti i carinu da su osam meseci držali zaplenjene 76 umetničkih dela, kao i da je sa još dvojicom umetnika iz SAD morao da plati 10.000 dolara kazne da bi im dela bila vraćena.\nDivno je u Guči! Trubači me podsećaju na marijače. Neverovatno je koliko meksički i srpski narod liče po temperamentu, duhu i načinu na koji se zabavljamo - oduševljeno priča Mercedes Rouz Zapata, ambasadorka Meksika, koja je juče sa ambasadorkama Amerike, Australije i Danske stigla u Guču.\nAmbasadorka Vorlik poklonila knjige Petnici\nAmerička ambasadorka u Srbiji Meri Vorlik posetila je juče Istraživačku stanicu Petnica i poklonila kolekciju naučnih i edukativnih knjiga iz SAD.\nLjajić i Vorlik o STO\nPotpredsednik Vlade Srbije i ministar spoljne i unutrašnje trgovine i telekomunikacija Rasim Ljajić sastao se danas sa ambasadorkom Sjedinjenih Američkih Država Meri Vorlik koja je prenela da su SAD spremne da pomogne Srbiji u otklanjanju prepreka za punopravno članstvo u Svetskoj trgovinskoj organizaciji (STO).\nVorlik: Nastavak podrške SAD institucijama Srbije\nVlada SAD sarađivaće sa novom vladom Srbije i parlamentom i nastojaće da se okviri saradnje dodatno prošire, poručila je danas američka ambasadorka SAD Meri Vorlik u susretu sa novim predsednikom parlamenta Nebojšom Stefanovićem.\nAmerička agencija za međunarodni razvoj (USAID) danas je uspešno okončala “Agrobiznis projekt” u Srbiji, zahvaljujući kome je otvoreno 7.122 radnih mesta u poljoprivredi i izvezeno prehrambene robe u vrednosti od oko 190 miliona dolara.\nVorlik: Važan korak za Srbiju\nAmbasador SAD u Beogradu Meri Vorlik ocenila je danas da je potpisani koalicioni sporazum između partija koje će činiti novu Vladu važan korak za budućnost Srbije i izrazila nadu da će ona biti brzo formirana.\nVorlik: SAD ne traže od Srbije priznanje Kosova\nAmbasadorka SAD u Srbiji Meri Vorlik istakla je danas da SAD ne traži od Srbije priznanje Kosova, već je bitno da buduća vlada što pre nastavi dijalog sa Prištinom, primeni postignute dogovore i krene da rešava otvorena pitanja sa svim susedima.\nAmerička ambasadorka sutra u Jagodini\nAmerička ambasadorka u Beogradu Meri Vorlik posetiće sutra Jagodinu i razgovarati sa predsednikom Skupštine grada Draganom Markovićem Palmom, rečeno je danas Tanjugu u Informativnoj službi Skupštine grada i kabinetu gradonačelnika Jagodine.\nPotpredsednik Vlade Srbije Jovan Krkobabić razgovarao je danas sa američkom ambasadorkom Meri Vorlik, a tokom susreta zajednički je konstatovana neophodnost nastavka evropskog puta Srbije, kao i potreba doslednog rešavanja brojnih socijalno-ekonomskih pitanja, saopšteno je iz Krkobabićevog kabineta.\nAmbasadorka Sjedinjenih Američkih Država u Beogradu Meri Vorlik izjavila je danas da je u interesu SAD i Srbije da se što pre formira nova vlada i da taj posao treba prepustiti strankama koje su pobedile na parlamentarnim izborima.


Šarčević sa ministarkom obrazovanja Albanije u Bujanovcu - JUGPRESS\nŠarčević sa ministarkom obrazovanja Albanije u Bujanovcu\nMinistar prosvete, nauke i tehnološkog razvoja Mladen Šarčević sastao se danas u Bujanovcu sa ministarkom obrazovanja, sporta i omladine Republike Albanije Besom Šahini sa kojom je razgovarao o unapređenju prosvetne saradnje dve države.\nŠarčević je rekao da je na sastanku bilo reči o poboljšanju uslova za učenje srpske manjine u Albaniji.\n„Tim povodom posetiću Tiranu i Skadar gde živi najveći broj građana srpske nacionalnosti. Koliko sam upoznat u Albaniji je u pripremi zakon koji će im omogućiti da se izjasne na kom jeziku žele da slušaju nastavu“, rekao je Šarčević.\nOn je ocenio da je to veoma dobar način da se našim građanima koji žive van matice približe reforme u srpskom obrazovanju.\nDodao je i da je dogovoreno da se formiraju radni timovi u Srbiji i Albaniji čiji je cilj da se na albanski jezik prevede što više udžbenika za prvi, drugi, peti i šesti razred osnovne škole, koji su reformisani.\n„Dogovorili smo se oko udžbenika za albansku zajednicu na jugu Srbije. Prevod će raditi stručnjaci iz Tirane i sa Filološkog fakulteta u Beogradu“, naveo je Šarčević.\n„Želimo da naša omladina ima dobro osnovno znanje, ali i o nauci i digitalnim kompetencijama kako na maternjem tako i na drugim jezicima“, navela je Šahini.\nSastanku , koji je održan u zgadi Ekonomskog fakulteta u Bujanovcu, prisustvovali su ambasador Albanije u Srbiji Ilir Bočka, predsednik Koordinacionog tela za opštine Bujanovac, Preševo i Medvedju Zoran Stanković, predsednik opštine Bujanovac Šaip Kamberi, narodni poslanik u Skupštini Srbije Fatmir Hasani .\nMinistri prosvete dve države, predsednik Koordinacionog tela Vlade Srbije za Preševo, Bujanovac i Medveđu Zoran Stanković i predstavnici lokalne samouprave obišli su danas i multietničku Osnovnu školu „Desanka Maksimović“ u Biljači.\nŠarčević je najavio da će ova škola biti rekonstruisana i da će u te radove biti uloženo 100 miliona dinara.


Uhapšen direktor Instituta u Vinči zbog sumnje da je primio mito (video) :: Dešavanja u Bijeljini ::\n21. September 2021. / 00:34\nUhapšen direktor Instituta u Vinči zbog sumnje da je primio mito (video)\nPolicija je uhapsila su dve osobe zaposlene u Institutu za nuklearne nauke „Vinča“ zbog sumnje da su zahtevali i primili 4.000 evra u mitu.\nPripadnici Ministarstva unutrašnjih poslova, Odeljenja za borbu protiv korupcije, u saradnji sa Posebnim odeljenjem za suzbijanje korupcije Višeg javnog tužilaštva u Beogradu, uhapsili su dve osobe zaposlene u Institutu za nuklearne nauke „Vinča“ zbog postojanja osnova sumnje da su od oštećenog, koji je takođe zaposlen u Institutu, zahtevali i primili 4.000 evra kako bi posredovali da ne bude premešten na drugo radno mesto.\nZbog postojanja osnova sumnje da su počinili krivično delo trgovina uticajem uhapšeni su odgovorno lice Sektora operative Instituta u Vinči Slavko Karić (37) i rukovodilac u tom Sektoru Branko Spajić (31), navodi se u saopštenju policije.\nSumnja se da su Karić i Spajić tražili i uzeli novac kako bi posredovali da oštećeni ne bude premešten sa radnog mesta u okviru koga je bio upućen u jednu špeditersku kuću, gde je ostvarivao značajne novčane bonuse.\nOsumnjičeni Spajić uhapšen je prilikom primopredaje novca u jednom tržnom centru u Beogradu.


Biografija Gordan Popovic\nSpecijalista urologije seksologije\nDr Gordan Popović 30 godina vodi urološko - seksološku ordinaciju "POTENCIJAL". Član je Urološke sekcije Srbije kao i Intersekcijskog odbora za seksološku medicinu Srpskog lekarskog društva.\n- uroloških infekcija\n- povećanje veličine, ispravljanje deformiteta penisa i ugradnja penilnih proteza\nU periodu 1998 - 2001 poznat je kao lekar koji je imao najveći broj pacijenata i najveće iskustvo u primeni prvog leka za erektilnu disfuknciju koji se tada u svetu pojavio. Još tada uviđa potrebu za preparatom koji poboljšava seksualnu funkciju, a koji bi bio pogodan za široku primenu i da je potpuno siguran po zdravlje. Tako je nastao preparat POTENCIJAL koji je tokom punih šesnaest godina primene ta svojstva i potvrdio.\nMeđu prvima u našoj zemlji uvodi u praksu savremena sredstva i lekove koji se koriste u lečenju impotencije. Rad Dr Popovića i njegovo tridesetogodišnje iskustvo u ovoj oblasti pomogli su velikom broju pacijenata - do sada više od 30.000.\nlečenja impotencije i produženja trajanja seksualnog odnosa\noboljenja prostate (uvećana prostate, prostatitis)\nuroloških infekcija (mokraćne bešike – cistitisi, polne infekcije…)\nfimoze (otežano prevlačenje prepucijuma – kožice preko glansa penisa) kako operacijom, tako i neoperativnim putem\npovećanja veličine, ispravljanja deformiteta penisa i ugradnje penilnih proteza


Vučić: Govoriću na Saboru SPC - Sputnjik Srbija\n07:46 04 Jun 2020\n14:04 12.05.2019 Preuzmite kraći link\nPredsednik Srbije Aleksandar Vučić izjavio je danas da je ponosan što će imati priliku da sutra prisustvuje Saboru SPC na kojem će govoriti o Kosovu i Metohiji, današnjoj poziciji Srbije i odnosu države prema crkvi, kao i da će istinama i činjenicama odgovoriti svima onima koji su tražili „njegovu anatemu i govorili najlošije stvari o njemu“.\nVučić je novinarima u Skoplju na pitanje o očekivanjima od Sabora, imajući u vidu da pisanje medija da su neke vladike protiv njegovog obraćanja, naglasio da je za njega velika čast što će prisustvovati tom događaju i da je to prilika da predstavi ono što radimo i da odgovori na sve neistine.\n„Uopšte se neću se libiti da onima koji su tražili moju anatemu i govorili najlošije stvari o meni odgovorim, ne uvredama, nego činjenicama i da govorim o budućnosti Srbije“, rekao je on srpskim novinarima nakon što je prisustvovao inauguraciji Steve Pendarovskog za predsednika Severne Makedonije.\nVučić je zahvalio patrijarhu Irineju na pozivu da učestvuje na Saboru i naveo da će imati mnogo volje i energije da govori o Kosovu i Metohiji, poziciji Srbije danas i odnosu države prema Crkvi.\nIzrazio je uverenje da će njegovo prisustvo Saboru biti od značaja za dijalog i razgovor onih koji ne moraju uvek isto da misle.\nVučić Aleksandar, Irinej, SPC


RG Minel kotlogradnja: preduzeće ni na nebu ni na zemlji\nPropast režirala vlast\nPismo radnika RG Minel kotlogradnja, koji su u protestu više od mesec dana, a koje je upućeno Magazinu Tabloid, osvetljava dubinu propadanja ove nekada renomirane firme. Cilj je bio da Minelova imovina padne u ruke Vojina Lazarevića, Vučićevog tajkuna\nIako je protest zaposlenih ušao u petu nedelju, pomaka nema. Rukovodstvo ima samo jedan predlog. To je da se " normalizuje rad fabrike", a nakon toga da Generalni direktor da nalog da se izvrši isplata u visini od 18400 rsd i da se obračuni zarada za period jul-decembar 2015. godine polože kod " javnog beležnika" na period od mesec dana. Na pitanje zaposlenih sa kog računa će izvršiti isplatu, obzirom da su svi računi u blokadi, generalni direktor Ivan Nedeljković je izjavio da je novac sklonjen na siguran račun. Ta izjava Generalnog direktora Ivana Nedeljkovića dovodi zaposlene u sumnju da on ovom vrstom malverzacija obmanjuje državu i sve poverioce prema kojima ima dugovanja.\nU periodu od početka obustave rada, zaposleni su se u više navrata obraćali nadležnim državnim institucijama i po ko zna koji put bili odbijeni za bilo koji vid pomoći.\nIako se Generalni direktor Ivan Nedeljković poziva na zakon i kršenje zakona od strane zaposlenih, nudio je "isplatu na ruke" što je potencijalno kršenje zakona sa njegove strane. Samo neizdavanje obračuna zarada i neisplaćivanje zarada, kao i neuplaćivanje poreza i doprinosa je zloupotreba ovlašćenog lica.Postavlja se pitanje da li je zaposlenima stalo više do države, nego njoj samoj. Proverom u PIO fondu zaposleni su dobili odgovor da je poslednja uplaćena godina 2012. Što znači da je država saglasna sa ovakvom politikom poslovanja iako je država jedan od najvećih poverilaca RGMK. Naime, RGMK je od Aprila 2015. u UPPR u ( unapred pripremljeni plan reorganizacije) sa ciljem da se sa grejs periodom od godinu ili dve dana naknadno omogući da fabrika reši problem nagomilanih dugova iz prethodnog perioda.Ni ovo nije urodilo plodom.Račun fabrike je u blokadi i ako to ostavlja opciju poveriocima da svoja potraživanja naplaćuju putem zaplene pokretne imovine, eventualno pokretanjem stečaja. Generalni direktor nagoveštava zaposlenima i opciju "Reprograma novonastalih i već reprogramiranih dugova" sa ciljem zavaravanja svih poverilaca, uključujući i zaposlene.\nObzirom da je prvi kvartal tekuće poslovne godine već istekao bez i jednog novog ugovorenog posla, sve najave generalnog direktora su besmislene. Krajem kvartala, jun 2016 dospeva V klasa poverilaca na naplatu. Visina rate je 396 miliona dinara , što sa tekućim obavezama i zaostalim platama zaposlenih iznosi približno 500 miliona dinara.\nDobru volju za saradnju Generalni direktor pokazuje naročito oko doručka, kada zaposlene kojima nije uplatio topli obrok i prevoz koji im po zakonu sleduje, ostavi da protestuju gladnih stomaka, a on sa svojim saradnicima odlazi na "opuštajući" doručak u restoran sa pogledom na Dunav. Svaki odgovorni vlasnik firme, koji vodi računa o svojoj imovini bi smenio Generalnog direktora sa kompletnim menadžmentom, pa se nameće pitanje da li je vlasnicima uopšte stalo da firma i dalje postoji ili je ovo još jedna lađa iz flote Vojina Lazarevića koju će on sam potopiti.


Ugostitelji Crne Gore: Odluka o zatvaranju diskoteka nepromišljena - Svet - Dnevni list Danas\nPočetna » Svet » Ugostitelji Crne Gore: Odluka o zatvaranju diskoteka nepromišljena\nDanas Online / RTCG23.07.2021. 23:17\nNVO “Ugostitelji Crne Gore” ocenili su da je donošenje mera koje predviđaju privremenu zabranu rada diskoteka, disko klubova/barova i noćnih klubova/barova, na otvorenom i u zatvorenom prostoru u vrhuncu sezone nepromišljena odluka koja diskriminiše pojedine ugostitelje, prenosi RTCG.\nOni su uputili apel nadležnim organima za donošenje mera u cilju suzbijanja širenja virusa virusa korona, koje uključuje ograničavanje rada ugostiteljskih objekata, u ovom trenutku može imati dalekosežne posledice po ekonomski oporavak i dovodi u pitanje opstanak mnogih ugostiteljskih objekata, piše RTCG.\n„Kao što svi znamo, noćni klubovi su bili najduže zatvoreni i uspešna letnja turistička sezona je jedina nada da oni opstanu. Apelujemo da ova odluka dovodi u pitanje egzistenciju zaposlenih u ovom sektoru, ali i njihovih porodica. Nažalost, Vlada Crne Gore ne pokazuje empatiju prema ovim grupama ljudi, od kojih se mnogi nalaze na rubu egzistencije i nepromišljeno najavljuje obustavu rada. Ovako neodgovoran stav i ‘ad hoc’ odluke ne mogu biti dobre za finansijsku stabilnost, ali ni za dalji razvoj epidemiološke situcije. Razumemo neizvesnost epidemiološke situacije i zabrinost u pogledu pogoršanja trenutne situacije, koja je delom prouzrokovana i zbog nepoštovanja mera unutar pojedinih ugostiteljskih objekata. Međutim, napominjemo da je veliki priliv turista onemogućio i ugostitelje da nesmetano kontrolišu poštovanje mera. Još jednom, skrećemo pažnju da ovakve odluke stavljaju u diskriminatorski položaj određene ugostitelje, i da Vlada mora prekinuti sa takvim ponašanjem“, navodi se u saopštenju.\nKako dodaju, shodno velikom broju žalbi koje su dobili po pitanju najavljenih mera, mogu zaključiti da će mnogi ugostitelji bojkovati trenutne mere, a u slučaju da se one produže, da će doći i do masovnih protesta, koji mogu znatno pogoršati epidemiološku situaciju, a i ugroziti trustičku sezonu.\n„Nadamo se da će nadležne instutucije shvatiti ozbiljnost situacija i pokazati ozbiljnost, te pronaći određeni model koji bi omogućio rad svih ugostiteljskih objekata uz poštovanje epidemioloških mera“, napominju u NVO.\nCrna GoraDiskotekeepidemiološke mereKorona virusugostiteljiPodgorica\nU blizini islandskog glavnog grada Rejkjavika pre šest meseci počela je erupcija vulkana, koja još uvek traje.


KLUBOVI I UDRUŽENJA U REPUBLICI MAKEDONIJI | CRNOGORSKA ZAJEDNICA\n« Skopljanac Marko Čalasan, Dječak koji budućnost vidi kroz Google Glasses\nProslava Dana škole Petar II Petrović Njegoš u Skoplju »\nKLUBOVI I UDRUŽENJA U REPUBLICI MAKEDONIJI\nPublished октомври 29, 2015 | By Admin\nJedan od glavnih ciljeva Crnogorske Zajednice u R. Makedoniji je formiranje klubova i drugih udruženja u gradovima i mjestima gde žive građani porijeklom iz C. Gore.\nOva aktivnost teče uporedo sa konsolidacijom organizacije same Zajednice, tako da naši ljudi koji vode porijeklo iz C. Gore, a koji žive u Ohridu i Kumanovu, već su osnovali svoje odbore i sada aktivno učestvuju u radu naše Zajednice. Naravno da će na ovom istom portalu biti objavljivani podaci sa adresama postojećih odbora, njihovih telefona i e-mailovima, kao i onih koji će biti osnovani u budućnosti.\nU svakom slučaju već postoje uslovi za realizaciju naših zelja da našu zajednicu omasovimo što više, prvenstveno uz pomoć nove tehnologije koja omogućava nesmetanu komunikaciju, kako izmedu pojedinih članova zajednice, tako i između samih klubova.\nNajveća koncentracija građana crnogorskog porijekla je u Skoplju, zatim u Ohridu (posledica nekoliko talasa doseljavanja od početka 20 vijeka; vidi naučni rad Crnogorci u Ohridu), kao i drugim sredinama, što nam daje mogućnosti da se osnivaju novi odbori u Velesu, Delčevu, Đevđeliji, Bitolju, Gostivaru, Kavadarcima, Kruševu i drugim gradovima.\nMeđutim, proces prikupljanja podataka o broju građana crnogorskog porijekla koji žive u RM je obiman i traži veoma mnogo vremena, zbog čega će se ovi podaci vjerovatno dopunjavati godinama. Naime, prema zvaničnim podacima broj Crnogoraca u Republici Makedoniji je nešto iznad dvije hiljade (prema popisu 2002 godine u RM živi 2003 etničkih Crnogoraca). Ali glavna karakteristika crnogorskog bića u R. Makedoniji su mješoviti brakovi, sa najčešćom vezom Crnogorac – Makedonka, zatim, iako u manjem broju, Makedonac – Crnogorka, s’tim što treba napomenuti da u Makedoniji niko ne smatra ove brakove kao “mješovite“, niti ih tako imenuje. U stvari, Makedoncima ova kovanica zvuči više smiješno nego ozbiljno.\nIz tih razloga u Makedoniji postoje hiljade ljudi koji imaju porijeklo iz C. Gore, a ne vode se kao Crnogorci. Na primer, majka Crnogorka, ili razne druge linije porijekla, kao i druge etničke pripadnosti. Isto tako ima osoba koji od crnogorstva nose samo prezime, a generacijama žive u R. Makedoniji i maternji jezik im je makedonski. Zatim postoje slučajevi da rođena Makedonka, supruga Crnogorca, i sama se donekle smatra Crnogorkom, jer “ne može da muž i djeca budu Crnogorci, a ona da se odvaja od njih“. Puno ovakvih primjera potvrđuje da čak i letimičnim pregledom postojeće, svakako ne definitivne evidencije naše Zajednice, se vidi da pored svih prezimena koji vode porijeklo iz C. Gore među aktivnim članovima ima priličan broj članova koje se prezivaju Lazovski, Kapsarova, Kuzmanoski, Tanaskoski, Petrovski itd.\nNiko u stvari ne zna koliko ovdašnjih građana nosi crnogorske gene, iako prema nekim procjenama broj se kreće između 30 i 40 hiljada. Zbog toga se očekuje da će se članstvo proširivati postupno u zavisnosti od osjećaja pripadnosti i stepena interesa pojedinih građana, a Crnogorska zajednica će imati značajnu ulogu katalizatora tog procesa.\nUDRUŽENJE CRNOGORSKO–MAKEDONSKOG PRIJATELJSTVA\nMarta 2006 godine u Skoplju je osnovano Udruženje crnogorsko–makedonskog prijateljstva. Predsjednik je Vlado Kambovski, univerzitetski profesor i akademik (predsjednik Makedonske akademije nauka i umjetnosti – MANU).\nIsto tako u Crnoj Gori postoji Udruženje makedonsko-crnogorskog prijateljstva, čiji je predsjednik Slaviša Ščekić, parlamentarac i kulturni radnik, i Nacionalno društvo Makedonaca u Crnog Gori, koje je osnovano 2006 godine.\nOva udruženja su jedna od karika koje vežu ova dva naroda. Ona su najviši izraz i plod prijateljstva, i to mnogo više, nego što imaju neko konkretno polje rada. Ipak imaju svoje ne baš malo mjesto u cijelom kampusu institucija, u koji spadaju državne diplomatske misije (ambasade i konzulati, odnedavno sa specijalizovanom privrednom kancelarijom), zajednice u Skoplju i Podgorici, privredne i turističke veze i druge relacije u mnogim oblastima života.\nUdruženja prijateljstva su prirodno upućena na razvijanje kulturne saradnje dva naroda, pa odatle potiču brojne inicijative za organizaciju raznih kulturnih skupova, kao i drugih manifestacija iz svih oblasti života i rada ova dva naroda.\nApelujemo i molimo da interaktivnim učešćem svih članova naše zajednice doprinesemo da se uspostave nove veze među svim onim građanina u R. Makedonije koji vode porijeklo iz C. Gore , a koji nijesu do sada imali mogućnost da izraze svoja osjećanja pripadnosti državi iz koje vode svoje porijeklo, sa čime bi im pomogli i omogućili da postanu članovi naše Zajednice na obostrano zadovoljstvo.


Đokić: Podstaći i obezbjediti nove dimenzije ekonomskog rasta – Zvornik Danas\nNaslovna/naslovna/Đokić: Podstaći i obezbjediti nove dimenzije ekonomskog rasta\nRedakcija Send an email 13. септембра 2016\nZVORNIK – Predsjednik Socijalističke partije /SP/ Petar Đokić izjavio je večeras da su socijalisti i prethodnih godina bili vidljivi i konstruktivni u Zvorniku, pa će takvu poziciju i ulogu u narendom četvorogodišnjem mandatu nastaviti.\n„To znači da ćemo pojačati napore na realizaciji našeg programa i politike koja polazi, prije svega, da podstakmeno i obezbjedimo nove dimenzije ekonomskog rasta Zvornika, posebno u privrednim subjektima gdje za to postoje posebni uslovi, a oni zaista postoje“, rekao je novinarima Đokić, prije početka javne tribine SP u Zvorniku.\nOn je dodao da, prije svega, misli na kompaniju „Aluminu“ u kojoj se želi u narendim godinama vidjeti još više novih radnih mjesta, novih proizvoda, te novi proizvodni rast koji će se mjeriti velikim finnsijksim rezultatima.\n„I druge privredne grane u Zvorniku treba da budu direktno podsticane na način da se pomogne u dodatnim vidovima organizacije, podršci izlaska na inostrano tržište, jačanju konkurentne sposobnosti, da kao takve mogu da se održe i istovremeno da se razvijaju“, istakao je Đokić.\nOn je naglasio da socijalisti žele snažnije povezati institucije Republike Srpske sa Zvornikom i na taj način omogućiti veći nivo posvećenosti zajedničkog rada sa lokalnom zajednicom u funkciji ostvarenja opšte politike Republike Srpske.\nOn je naglasio da socijalisti ostaju dosledni svojim principima, a to znači da se i dalje kroz sve aktivnosti ekonomskog rasta ne smije izgubiti čovjek.\n„Moramo ostati pažljivi i, brinući se o ekonomskom razvoju, treba da se brinemo o socijalnim potrebama svog stanovništva, da se brinemo o tome da se Republike Srpska i svaka opština razvija kao zajednica koja će biti socijalno odgovorna i u kojoj će vladati socijalna pravda i visok nivo socijalne odgovornosti prema svakom čovjeku“, rekao je Đokić.\nGovoreći o izbornim rezultatima SP na izbornoj jedinici Sedam, Đokić je rekao da će izborni rezultati SP biti daleko veći nego što je to bilo prethodnih izbornih ciklusa iz rzaloga što je vidljivo na svim mjestima gdje se organizuju tribine socijalista da je izuzetno dobra posjećenost.\n„SP od ranije ima rastuće članstvo i to potvrđuje da je SP brend koji ljudi žele. Ljudi žele sigurnost, da dožive osjećaj sigurnosti koji su nekada imali i u tome vjeruju sopcijalistima da mogu da im vrate tu sigurnost, a SP zaista radnoi na tome“, istakao je Đokić.\nNosilac odborničke liste SP za Skupštinu grada Zvornika Vladimir Mijatović rekao je da socijalisti, kao i do sada, nastavljaju da s ezalažu za socijalnu pravdu za one socijalne kategorije kao što je nezposlena omladina, borce koji ne ostvaruju svoja prava koja su propisana zakonom, penzioner ekoji su najugroženija kategorija stanvništva.\n„Socijalisti Zvornika u kapanju ne idu agresivno nego demokrarski prema zadaom cilju, a to su tri odbonrika u Gradksoj skupštini i oko 3.000 glasova, sa čim bi bili zadovoljni“, rekao je Mijatović i dodao da bi svaki drugi rezultat bio onaj koji socijalisti nisu očekivali.\nMojatović je ponovio da će SP, sa koalicionim partnerima SNSD i DNS, na lokalnim izborima podržati zajedničkog kandidata za gradonačelnika Zvornika Zorana Stevanovića.


Cilj HCA je pružanje kvalitenih usluga\nPravni saveti: Dobro je poznata činjenica, da je najefikasniji i najbrži put do rešenja vaših pravnih pitanja je da taj posao prepustite profesionalcu. HCA tim, sastavljen od mladih i dinamičnih pravnika, sa ogromnim iskustvom u različitim granama prava, koji pružaju pravne savete zainteresovanim osobama, dokazujući tako visok nivo profesionalizma i ispešno izvršavaju postavljene zadatke.\nNaše savetodavne usluge takođe uključuju detaljne analize pravnih aspekta naših klijenata, u cilju pronalaženja najboljih mogućih rešenja\nPravna pomoć: Mi se neprestano trudimo da zaštitimo naše klijente i sve njihove preuzete radnje. I zbog toga smo na raspolaganju kad god je pomoć zastupnika potrebna.\nNaše usluge uključuju, pomoć pri sastavljanju pravnih dokumenata, privatnih ili poslovnih ugovora, posredovanje u pregovorima, usluge medijacije i poravnanja između dveju strana. Profesionalizam i brzina karakterišu sve naše poteze, i to je ono što čini naše klijente uvek zadovoljnima.\nPravno zastupanje: Uz praksu Hristescu Emilie stoji tim pravnika specijalizovan za građanske i poslovne parnice, pravnici tog tima su uvek na raspolaganju svojim klijentima, u cilju zastupanja njihovih prava ispred državnih organa, kao i ispred bilo koje druge strane, kako u Rumuniji tako i u svetu.\nPodjednako, naši stručnjaci zastupaju interese naših klijenata ispred međunarodnog trgovinskog suda uz privrednu komoru Rumunije.


Jeftini letovi iz Španije do Novog Zelanda - Avio karte Španija Novi Zeland - eSky.rs\nAvio karte iz Španije do Novog Zelanda\nPretražite letove iz Španije do Novog Zelanda\nProverite najbolje prilike za letove iz Španije do Novog Zelanda\nKada rezervisati letove do Novog Zelanda\nZa rutu iz Španije do Novog Zelanda nema direktne veze\nNajkraći letovi s presedanjem traju oko 10h 0min.\n✔ Postoje li posebne ponude za letove iz Španije do Novog Zelanda na eSky.rs?\n✔ Mogu li se pobrinuti za osiguranje prilikom rezervacije leta iz Španije do Novog Zelanda?\n✔ Ako rezervišem let iz Španije do Novog Zelanda, mogu li da rezervišem ujedno i smeštaj?\n✔ Koje avio-kompanije nude letove iz Španije do Novog Zelanda?\nBudite sigurni, da na eSky.rs ponuda letova iz Španije do Novog Zelanda uključuje ne samo niskotarifne avio-kompanije, već i one koje su specijalizovane za visoki standard.


Пајтић повукао потез какав после 5. октобра нико у Србији није повукао – ШУМАДИЈСКЕ ВЕСТИ\nPajtić povukao potez kakav posle 5. oktobra niko u Srbiji nije povukao\n27. avgusta 2015. 27. avgusta 2015. admin\t0 Comments\nPredsedništvo Demokratske stranke jednoglasno je odlučilo o obavezi odbornika Demokratske stranke da promene odluku o smeni predsednika Opštine Velika Plana Dejana Šulkića iz Demokratske stranke Srbije, ponovo ga izaberu na to mesto i da upute izvinjenje građanima Velike Plane.\nSvašta se poslednjih dana govorka u beogradskom „krugu dvojke“ o novim tumbanjima u srpskoj politici i sudbini Demokratske stranke.\nUprkos svemu, Pajtić ima nešto što niko posle 5. oktobra – čak i ako ima – nije pokazao.\nPokazao je da ima lične političke hrabrosti i poštenja i da je u stanju da prizna makar neke greške.\nVučićevi naprednjaci su ovih dana uz pomoć odbornika DS-a smenili predsednika Opštine Velika Plana Dejana Šulkića. Pajtić je na to odreagovao sazivanjem stranačkog rukovodstva, o čijoj odluci se pojavila jedna jedina, ali za prilike u Srbiji indikativna rečenica:\n„Predsedništvo Demokratske stranke jednoglasno je odlučilo o obavezi odbornika Demokratske stranke da promene odluku o smeni predsednika opštine Velika Plana Dejana Šulkića iz Demokratske stranke Srbije, ponovo ga izaberu na to mesto i upute izvinjenje građanima Velike Plane“.\nU zaključku ove informacije treba dodati da je dan kasnije i raspušten Opštinski odbor Demokratske stranke u Velikoj Plani.\n(preuzeto: Serbian point)\n← Okrugli sto u Centru za socijalni rad u Smederevskoj Palanci: RODNI ASPEKT VANREDNIH SITUACIJA\n„Otvoreni dan“ u Prirodnjačkom centru Srbije u Svilajncu →


Prosinečki u reprezentaciju BiH vraća igrača koji je ljubitelj četnika? | Dnevnik.ba\nbivši karleušin ljubavnik\nOgnjen Vranješ vraća se u nogometnu reprezentaciju Bosne i Hercegovine. Tako će ovaj nestašni Srbin kojeg je proslavila afera s Jelenom Karleušom morati opet pred 'fanatikose' kojima i nije najmiliji.\nVranješ je za reprezentaciju BiH odigrao 38 utakmica. U karijeri je igrao za Borac iz Banja Luke, Napredak iz Kruševca, Crvenu zvezdu, Šerif, Krasnodar, Anderlecht i druge, a trenutno je član AEK-a iz Atene u koji se vratio ovog ljeta, prenose 24sata.


Nariškin: Moguća obnova kontakata sa američkim obaveštajcima\nTanjug 22. maja 2019. 14:30\nDUŠANBE – Direktor ruske Spoljnoobaveštajne službe Sergej Nariškin ne isključuje mogućnost obnove kontakata između predstavnika ruskih i američkih obaveštajnih službi.\n„Ne isključujem da ćemo obnoviti saradnju na najvišem nivou“, rekao je Nariškin novinarima u Dušanbeu, prestonici Tadžikistana, gde je učestvovao na sednici Saveta šefova bezbednosnih službi i Specijalnih službi država članica Zajednice nezavisnih država.\nUpitan da li se to pitanje odnosi na moguće kontakte između šefova obaveštajnih službi Rusije i SAD, Nariškin je rekao „moguće je“.\nRuska Spoljnoobaveštajna služba, prema njegovim rečima, ima partnerske odnose sa obaveštajnim službama drugih zemalja, koji nikada nisu prekinuti, naročito kada se govori o američkoj Centralnoj obaveštajnoj agenciji (CIA), prenosi TAS S.\nNariškin je podsetio na njegove sastanke sa američkim državnim sekretarom Majkom Pompeom, dok je Pompeo bio direktor CIA, kako u Rusiji, tako i u SAD, kao i na njihove telefonske razgovore.\n„Bilo je to vreme plodnog razvoja naših kontakata i razmene obaveštajnih i analitičkih informacija“, rekao je Nariškin dodajući da je to veoma važno za razvoj odnosa sa više poverenja na međudržavnom nivou.\n„Iako smo nastavili da delimo operativne informacije, naročitio antiterorističke“, rekao je on.\nNariškin je naglasio da ruska Spoljnoobaveštajna služba konstantno i produktivno odrzava kontakte i sarađuje sa šefovima drugih obaveštajnih službi, naročito zapadnoevropskih, kroz partnerske kanale.


Rehabilitacija osuđenika kroz umetnost – terapija koja im daje šansu - Izazov\nRehabilitacija osuđenika kroz umetnost – terapija koja im daje šansu\nRadio-televizija Srbije\t 3. septembra 2021. 20:17\nDirektorka Instituta za performativne umetnosti i socijalni rad Marina Kovačević kaže da su u Okružnom zatvoru u Novom Pazaru realizovali projekat koji za osuđenike predstavlja spoj socijalne terapije i performativne umetnosti.\nProjekat je jedinstven jer su se po prvi put u istoriji kazneno-popravnog sistema u Srbiji, iscrtali grafiti i murali unutar jednog zatvorenog zatvora.\nPoznati umetnici grafita i murala iz Beograda i Novog Pazara, odabrali su najbolje radove osuđenika i iscrtali ih na zidovima šetališta unutar zatvora u Novom Pazaru – jedine slobodne zone gde osuđena lica provode slobodno vreme.\n"Osuđenici su imali priliku da rade motive slobode, prirode i ljubavi, da ih vizualizuju na svoj način. Posle je to preneto, uz pomoć dve lokalne umetničke zajednice iz Novog Pazara i Beograda, na šetališta zidina. To su zapravo zatvoreni delovi, koji su vidljivi samo za osuđena lica. Oplemenili smo i ulepšali prostore dva zida", rekla je Kovačevićeva.\nDodaje da su osuđenici bili veoma motivisani, te da je jedan od njih rekao da mu je ova radionica pomogla da se ponovo oseti kao konstruktivni član zajednice.\nIstiče da su osuđenici deo društva, te da ih moramo prihvatiti, kao i da su ovo programi koji im daju šansu da budu bolji za zajednicu.\nI film o projektu\nMarina Kovačević kaže da je o ovom projektu u pripremi dokumentarni film, koji će da bude premijerno prikazan u Novom Pazaru, kada se popravi epidemiološka situacija, a zatim i širom zemlje i sveta.\nPosetila je i pojedine američke zatvore, te ističe da zatvori u našoj zemlji ni o čemu ne nazadaju u odnosu na njihove, kao i da Srbija ima humaniji pristup, iako je američko društvo bogatije.\nKovačevićeva je u Americi promovisala film "Zapisi iz ćelije broj 12", u kojoj glume zatvorenici, što je još jedan od načina rehabilitacije osuđenika kroz umetnost.\n"Institucije su tu da kazne delo, ali je na zajednici, da dâ šansu tim ljudima da budu bolji. Ljudi koji su trpeli nasilje, postaju oni koji čine nasilje. Od suštinske važnosti je da sprečimo zlostavljanje dece. Kada priđite tim ljudima na drugačiji način, daju sve od sebe", zaključuje direktorka Instituta za performativne umetnosti i socijalni rad Marina Kovačević.\nPosle predstave, a kasnije i filma "Zapisi iz ćelije broj 12", uradila je i dokumentarni film "Komanda ljubav", koji govori o rehabilitaciji osuđenika kroz interakciju sa psima.\nUradila je i pozorišnu predstavu sa štićenicima vaspitno-popravnog doma u Kruševcu "O bogovima, herojima i ostalim vitezovima", kao i predstavu "Njena priča“, sa osuđenicama u zatvoru za žene u Požarevcu.\nVučić sa predstavnicima konzorcijuma Behtel-Enka o izgradnji Moravskog…


Foto: Srna | U Drvaru se uskoro otvara pogon "Jumka", posao za 100 radnika\nSrna 23.09.2019 11:02\nDRVAR - Proizvodni pogon fabrike "Jumko" iz Vranja počeće sa radom u Drvaru u naredna tri mjeseca i zapošljavaće 100 radnika, rekla je načelnik opštine Drvar Dušica Runić.\nRunićeva je navela da je rukovodstvo ove fabrike boravilo u posjeti Drvaru koja je rezultat sastanka održanog 13. septembra sa načelnicima Glamoča, Bosanskog Grahova, Bosanskog Petrovca i Drvara i zahtjeva koji je opština Drvar prethodno upućivala Privrednoj komori Srbije.\n"Proizvodni pogon `Jumka` počeće sa radom u Drvaru u naredna tri mjeseca. Za radnike će biti organizovana obuka koja će trajati od tri do šest mjeseci. Ovo za Drvar predstavlja preporod i daje nadu povratnicima da obezbijede egzistenciju", naglasila je Runićeva i dodala da će 90 odsto zaposlenih u ovoj fabrici biti žene.\nPrema njenim riječima, pokretanje proizvodnog pogona "Jumka" dugoročno predstavlja jačanje budžeta opštine povećanjem poreskih prihoda.\n"Nadamo se da je ovo samo početak jer nastavljamo da radimo na izgradnji kapaciteta za privlačenje i drugih investitora jačanjem malih i srednjih preduzeća", kaže Runićeva.\nOna dodaje da je industrijska zona opštine Drvar u poslijeratnom periodu uništena lošom privatizacijom i da je Drvar, kao nekadašnja industrijska sredina, postao opština koja nema poslovnu zonu.\nRunićeva podsjeća da ova opština godinama nije imala sredstava da ulaže u poslovnu infrastrukturu.\n"Jedan od kandidovanih projekata iz pomoći od milion evra koju smo dobili od Srbije jeste prva faza uređenja poslovne zone `Mlin` gdje planiramo da bude asfaltiran pristupni put i ograđena poslovna zona", rekla je Runićeva.


FSS apeluje: "Budimo ujedinjeni, ne odgovarajmo na provokacije" - Sportske.net\nFSS apeluje: "Budimo ujedinjeni, ne odgovarajmo na provokacije"\nDan uoči utakmice drugog kola Grupe E između Srbije i Švajcarske, Fudbalski savez Srbije uputio je apel našim navijačima.\nFudbalska reprezentacija Srbije u petak igra verovatno najvažniju utakmicu grupne faze na Mundijalu u Rusiji. Protivnik "Orlova" biće reprezentacija Švajcarske koja u svojim redovima ima veliki broj igrača koji su poreklom sa Kosova i Metohije.\nUtakmica na "Kalinjingrad Areni" označena je kao duel visokog rizika zbog političkih konotacija i svega što se dešava u južnoj srpskoj pokrajini i to je razlog što se FSS oglasio i uputio apel navijačima.\n"Sve one navijače čije srce kuca za uspeh našeg najboljeg nacionalnog tima na Svetskom prvenstvu u Rusiji, molimo da u važnom meču koji naša Srbija igra protiv Švajcarske, u petak 22.juna na stadionu u Kalinjingradu, navijaju u duhu fer pleja i pravila koja ne krše dostojanstvo fudbalske igre", navodi se u apelu srpske kuće fudbala.\nFudbalski savez Srbije poručio je navijačima da će navijanje u duhu fer pleja ujedno predstavljati znak zahvalnosti za bratski narod Rusije koji organizuje Mundijal.\n"Zbog visokog rizika koji nosi duel sa selekcijom Švajcarske, molimo navijače da se pridržavaju uputstava i obaveštenja od strane domaćina šampionata, koji od prvog dana prvenstva daje posebnu podršku i iskazuje veliko poštovanje prema našim navijačima. Razlog više da na isti način uzvratimo bratskom ruskom narodu kako bi na taj način dali veliki doprinos njihovom naporu da Mundijal u Rusiji učine do sada najbolje organizovanim šampionatom", dodaje se na sajtu FSS-a.\nPredstavnici Saveza apelovali su još na navijače da na tribine stadiona u Kalinjingradu ne unose nikakve uvredljive transparente ili zastave već da i u tom pogledu ispoštuju integritet svih učesnika utakmice.\n"Zbog svega navedenog molimo naše navijače da ne unose na stadion transparente sa uvredljivim sadržajem koji bi povredio bilo čiji integritet, odnosno da uz sebe imaju samo zvanične navijačke rekvizite Fudbalskog saveza i zastave države Republike Srbije. Budimo svi ujedinjeni kao što su to naši igrači na terenu, ne odgovarajmo na moguće provokacije, pokažimo svetu da smo ljudi koji ovu igru ne zloupotrebljavaju u političke i bilo koje druge svrhe. Za Srbiju i zbog Srbije. Za uspeh koji svi zajedno želimo! Vidimo se u Kalinjingradu", poruka je FSS-a.\nUtakmica 2. kola Grupe E između selekcija Srbije i Švajcarske igra se u petak, 22. juna od 20 časova na "Kalinjingrad Areni".


Početak/Sport/Održan 5. Vlasinski Triatlon Samoprevazilaženja, učestvovalo 153 takmičara\nNiške Vesti 29. jula 2019.\nU nedelju, 28. jula, održan je 5. Vlasinski Triatlon Samoprevazilaženja. U triatlonu je učestvovalo 153 takmičara iz Srbije, Makedonije, Bugarske i Bosne.\nPobednik 5. Vlasinskog Triatlona Samoprevazilaženja i ujedno ovogodišnji prvak Srbije za Olimpijski triatlon je Strahinja Trakić iz Kragujevca (Kulb extremnih sportovasa Kragujevac) rezultatom 2:04:21. Drugoplasirani je Vladimir Danko iz Novog sada (TK Triogy Racing Team) sa rezultatom 2:10:28, a trećeplasirani je Igor Dimovski iz S. Makedonije (Sofka Skopje) sa rezultatom 2:14:43.\nPobenica Olimpijskijskog triatlona je Reka Kara iz Bečeja (TK Dynamic) sa rezultatom 2:45:44, drugoplasirana je Daniela Kamburova iz Bugarske (TK 3extreme) sa rezultatom 2:50:18, a trećeplasirana Vesela Mačkić iz Sremske kamenice (TK Triogy racing) sa rezultatom: 2:51:44.\nU trci Sprint triatlona u muškoj konkurenciji pobedio je Nikola Medan iz Beograda (TK 11tri) sa rezultatom 1:05:47, a u ženkoj Ana Davidović iz pančeva (TK tamiš) sa rezultatom 1:16:10.\nU trci Super Sprint Triatlon uzrasta 12-15 godina za dečake pobedio je pobedio Luka Gligorić iz Pančeva sa rezultaton 38:02, a za devojčice Iva Pavlovićiz iz Kragugujevca sa rezultaton 40:40\nU trci Super Kid Triatlon za decu ispod 11 godina pobedio je Novak Stojiljković iz Leskovca sa rezultatom 23:29, a za devojčice Iren Yusmenova iz bugarske sa rezultaton 26:36.\nŠri Činmoj Maraton Tim Vlasinski triatlon samoprevazilaženja


Stubla: Biće preduzete mere da se spreče povlačenja priznanja Kosova - Svet - Dnevni list Danas\nPočetna » Svet » Stubla: Biće preduzete mere da se spreče povlačenja priznanja Kosova\nStubla je, gostujući u emisiji u emisiji „Rubikon” na televiziji Klan Kosova, rekla da su u pitanju dve države Pacifika, ne navodeći koje, osim da se to dogodilo neposredno pošto je preuzela funkciju ministarke spoljnih poslova.\nKako je navela, „bila su upozorenja da bi te dve države mogle da povuku priznanje kosovske državnosti, ali se to, „na sreću nije dogodilo”, jer su prištinske vlasti bile u direktnom kontaktu sa predstavnicima tih zemalja.\n„Preduzeli smo potrebne akcije, zajedno sa našim saveznicima, da tako nešto sprečimo”, dodala je Stubla.\nNa sastanku u Prištini, na kojem se razgovaralo o ovoj temi, ona je tražila da deo bude zatvoren za javnost, upravo zbog „osetljivosti“ teme, javlja KoSSev.\nbeograd pristinaKosovoMeljiza Haradinaj Stublaministarka spoljih poslovapriznanje nezavisnosti kosova


Dunav osiguranje, najpovoljnije osiguranje - rast na svim poljima - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranjeDunav osiguranje, najpovoljnije osiguranje – rast na svim poljima\nKompanija Dunav osiguranje je u prvih devet meseci 2015. imala neto dobitak od 832 miliona dinara.\nKako se ističe u saopštenju, Dunav osiguranje u svim segmentima poslovanja u ovoj godini beleži rast, što joj obezbeđuje i rast tržišnog učešća koji je već na sredini 2015. godine dostigao 27,8 odsto.\nNavodi se da prihodi premije iznose 13,2 milijarde dinara, što predstavlja povećanje od 15,6 odsto u odnosu na isti period lane.\nMenadžment Dunav osiguanja je, ističe se, pored urednog izmirivanja tekućih obaveza po svim osnovama uspeo da isplati i dospele neizmirene obaveze u iznosu od oko 950 miliona dinara koje je zatekao u bilansima na dan stupanja na dužnost.\nTa kompanija je, kako se navodi, u procesu adekvatnog upravljanja povezanim pravnim licima, realizovala niz promena (kadrovske, organizacione, upravljačke i druge), što je dovelo do podizanja njihovih poslovnih performansi.\nDodaje se da su povezana pravna lica u periodu januar–septembar 2015. godine ostvarila znatno bolje rezultate nego u istom periodu 2014.\nKompanija Društvo za reosiguranje Dunav re ostvarilo je neto dobitak za posmatrani period spram iskazanog gubitka u prethodnoj godini, dok su privredna društva Dunav auto, Dunav društvo za upravljanje dobrovoljnim penzijskim fondom i Dunav Stokbroker. ostvarila veće neto dobitke u tekućoj godini u odnosu na prethodnu, dok je privredno društvo Dunav osiguranje Banja Luka ostvarilo manji gubitak u poređenju sa istim periodom lane.


Borovčanin: Potreban nam je moderan sportski sistem\nDržavni sekretar u ministarstvu omladine i sporta Nenad Borovčanin rekao je da je Srbiji potreban moderan sportski sistem, u kojem će novac da gradi sport, a ne da ga ruši.\nOn je naveo da je zabrinjavajuće to što se u Srbiji samo 20 odsto mladih bavi sportom, a što u medijima najveći prostor ne dobijaju dobri rezultati, već međusobni sukobi raznih funkcionera klubova. Borovčanin je kazao i da bi političari trebalo da pomažu sportu, a ne da bude obrnuto.\n"Ne smemo da zaboravimo pedagošku ulogu trenera, koji svakog mladog sportistu treba da nauče fer pleju, uvažavanju, poštenom radu, adekvatnom prihvatanju i poraza i pobeda, ali pre svega - poštenom životu. Školski i univerzitetski sport treba da postanu dostupni svakom učeniku i studentu, jedna od glavnih aktivnosti koju bi upražnjavali u slobodno vreme", istakao je on.\nBorovčanin je dodao i da bi lokalni klubovi, koji od države dobijaju besplatno korišćenje sportskih objekata i finansijska sredstva trebalo da razmisle pri utvrđivanju visine članarina rade li u interesu sporta ili ulice.\n"Tek kada sport postane dostupan svim mladim ljudima i kada uzor postanu sportisti, a ne posvađani funkcioneri klubova, možemo da očekujemo da će nam deca manje rasti na ulici, a više u sportskim salama. Tada ćemo imati i manje mladih huligana, a više pravih navijača. Tek tada će Srbija postati prava sportska nacija, a sport imati ulogu agenta promena u načinu života mladih", zaključio je Borovčanin.


O nama - Serbeat\nOkupljamo sve srpske brendove na jednom mestu, pod okriljem našeg imena. Prepoznavajući njihove potrebe, ideja nam je da im, svojim znanjem, veštinama i kreativnošću pomognemo u iskoraku na tržište.\nDobrodošli su svi koji žele da budu deo tima, koji ima jedan isti cilj – promociju srpskih brendova, pod sloganom:\n„Zajedno smo jači i uspešniji“.\nSrbija je zemlja sa dugogodišnjom tradicijom proizvodnje domaćih proizvoda, sa autentičnih etnogeografskih područja. Svoj kvalitet i inovativnost, gradila je vekovima unazad. Tokom proteklih faze tranzicija koje su se odvijale na ovim područjima godinama nazad, entuzijazam je bio glavni činilac opstanka društva i privrede. Neke od prepreka na koje nailaze mala i srednja preduzeća u Srbiji, kao i poljoprivredna gazdinstva jesu mogućnosti, vreme i sredstva, za efektno plasiranje proizvoda na tržištu.\nU tome naša kompanija Serbeat d.o.o. koju čini tim sa višegodišnjim iskustvom u oblasti ekonomije, istraživanja tržišta, marketinga, prodaje, treninga i edukacije, želi da pomogne.\nPrepoznavajući njihove potrebe, ideja nam je da svojim znanjem, veštinama i kreativnošću spojimo i pomognemo malim srpskim preduzećima. Ujedinjenjem brendova obezbeđujemo konkurentsku prednost i lakši prolaz na svetsko tržište, sa ciljem pronalaženja efektivnih poslovnih prilika za sve svoje članove.\nNaši ciljevi i strategije su proiznikli iz VIZIJE spajanja\nsrpskih brendova sa svetom.\nKreiranjem stabilne strategije zasnovane na potrebama naših preduzetnika, zacrtani su ciljevi koje je neophodo postići kako bi se približili ostvarenju vizije. Kako su sredstva za samostalno istupanje na svetsko tržište nedovoljna, naš cilj je da kreiramo platformu, namenjenu svim zainteresovanim preduzetnicima i time svakom pojedincu olakšamo pristup tržištu. Time će preduzetnici dobiti priliku da jedni drugima stvaraju potporu u radu, a samo preduzeće da pokreće veze sa svetom i marketing svih brendova unutar preduzeća.\nPlatforma se zasniva na organizaciji događaja, kao i na nastupu na događajima koji su van naše organizacije, prodaji, uvozu i izvorzu, povezivanju sa ugostiteljstvom i turizmom. Takođe, platforma obezbeđuje formiranje mreže franšiznih i standardizovanih koncept prodavnica i marketa, kao i klubova članova, kroz koje je planirano međusobno povezivanje, kao i povezivanje sa ciljnim tržištem, sa glavnim ciljem-pomoć našoj privredi, turzimu, ugostiteljstvu\nNaša znanja i veštine omogućavaju ono što je cilj svakog malog proizvođača –\nMISIJA: efektan istup kako na domaćem tako i na inostranom tržištu, uz pravilno postavljene marketing strategije, optimalan marketing miks, tj. izbor proizvoda, cenu, promociju i distribuciju, kao i uz efektne marketing komunikacije, koje su osnov svakog dobro plasiranog brenda.\nNaš CILJ: je da omogućimo stabilnost i kontinuitet u razvoju, da pružamo podršku na tom putu, da stojimo uz naše partnere dok idu putem razvoja od malog proizvođača ka velikom, poznatom srpskom brendu. Nova vremena zahtevaju i nova rešenja koja moraju da neguju tradiciju i istovremeno, unapređuju nasleđeno znanje i veštinu. Serbeat doo svojim inovativnim pristupom, namerava da ponudi rešenje ovog problema, umesto samostalnog istupa na tržište srpskog proizvođača, jer se pokazalo da je to skoro nemoguće. Način da se postigne brži i primećeniji prodor na tržište, ostvari konkurentska prednost i značajno prihoduje, jeste jedinstvena platforma, koja će obuhvatati zajedničke nastupe na domaćim i inostranim sajmovima i drugim nacionalnim i internacionalnim dešavanjima.Takođe, platforma nudi svojim članovima neophodnu pomoć kroz saradnju sa ekspertima u poljima od ključnog značaja za uspeh u poslovanju (u pogledu daljeg razvoja tehnologije, recepture, dizajna i pristupa dodatnom finansiranju proizvodnje).


Geteborg protivnik ŽFK Spartak\nVoljom žreba u Nionu ŽFK Spartak u šesnaestini finala Lige šamipona za protivnice imaju ekipu Geeborga (Švedska). Prvi meč odigraće se u Subotici na Gradskom stadionu 26. septembra dok je revanš zakazan sedam dana kasnije tačnije 03. oktobra.\nPo rečima sportskog direktora Bojana Arsića, tokom boravka u Nionu, predstavnici kluba obavili su razgovore sa važnim predstavnicima UEFA kao i sa predsednikom Mišelom Platinijem, u cilju razvoja ženskog fudbala u Srbiji. Bojan je istakao da je delegat UEFA, nedavno završeni kvalifikacioni turnir u Subotici ocenio sa najvišom mogućom ocenom, što predstavlja veliki plus za naš grad koji se ponovo istakao kao dobar domaćin i još bolji organizator velikih takmičenja.\nPress konferenciji prisustvovao je i Nemanja Simović, član gradskog veća zadužen za sport - Veliki je ovo uspeh ženskog sporta u Subotici, nije mala stvar učestvovati u Ligi šampiona. Veliko mi je zadovoljstvo što će gostovati ekipa koja spada u sam vrh Evrope, a dolazi iz Švedske, zemlje koja veliku pažnju posvećuje ženskom sportu. Čuli smo da ekipu Spartaka u Geteborgu očekuju pune tribine (kao što je slučaj bio i prošle godine sa Osijekom) što dovoljno govori koliko je na ceni ženski fudbal u ovoj zemlji. Ovom prilikom bih poželeo puno sreće fudbalerkama Spartaka za uspešan nastup u dva meča protiv Geteborga. Naravno očekujem dobru igru i povoljan rezultat i u narednom prvenstvenom kolu u kojem Spartak na Gradskom stadionu dočekuje ekipu Mašinca, dugogodišnjeg prvaka države. Nadam se da ćemo novom pobedom protiv sportskih rivala iz Niša biti bliži još jednom kvalifikacionom UEFA turniru u našem gradu u narednoj godini.\nBoris Arsić, šef struke Subotičanki osvrnuose više na analizu narednog rivala: - Geteborg je već dve godine vicešampion Švedske. Radi se o odličnoj ekipi koja u svojim redovima ima nekoliko odličnih pojedinaca. Prošle godine ispali su u polufinalu ovog takmičenja, pošto su poražene od ekipe Arsenala. Za nas će ove utakmice predstavljati veliko iskustvo i podstrek za dalji rad i razvoj ženskog fudbala u Subotici. Očekujem nekoliko kvalitetnih pojačanja sa kojima ćemo pokušati da iznenadimo svog rivala na domaćem terenu u prvoj utakmici. Što se tiče revanša u Švedskoj otežavajuća okolnost nam je što one igraju na veštačkoj travi, pa ćemo morati odugrati bar dve utakmice na sličnim uslovima da se što bolje pripremimo i za utakmicu u Geteborgu.


Internet sajt može sadržati linkove drugih internet sajtova čiji vlasnik ili korisnik nije MASS-light. Takvi linkovi su obezbeđeni isključivo da bi Vama pružili što više informacija. MASS-light ne kontroliše i nije odgovoran za rad, sadržaj, politiku privatnosti ili bezbednost ovih sajtova. MASS-light ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti MASS-light.


Mali: Sa DFC dogovorena podrška od 400 miliona dolara za kredite srpskim preduzećima\n„Uspeli smo da napravimo konačan dogovor sa DFC o prvih 400 miliona dolara za privredu Srbije. Prošle nedelje su izglasane dve nove garantne šeme, odnosno dodatnih milijardu evra na postojeće garantne šeme koje Republika Srbija već ima i koje je zajedno sa bankama plasirala kako bi se ublažile negativne posledice pandemije. Ovde govorim o još jednoj garantnoj šemi koja će biti realizovana na osnovu Sporazuma vlada Srbije i SAD“, rekao je ministar u Skupštini Srbije, predstavljajući Predlog Zakona o potvrđivanju sporazuma o podsticanju investicija između Vlade Republike Srbije i Vlade Sjedinjenih Američkih Država, koji će obuhvatiti i ovaj dogovor, a čija se ratifikacija očekuje u srpskom parlamentu.\nPrema njegovim rečima, uskoro se očekuje i formalno potpisivanje sporazuma o novoj garantnoj šemi sa Vladom Srbije kao i završetak sporazuma DFC sa bankama u Srbiji. Nakon toga će novac biti na raspolaganju domaćim preduzećima za kredite za likvidnost, inovacije i investicije.\n„Ovo je izuzetno važan Sporazum koji je proizašao iz Vašingtonskog sporazuma koji je potpisao predsednik Srbije Aleksandar Vučić sa bivšim predsednikom SAD Donaldom Trampom. Sporazum daje kredibilitet ne samo reformama koje sprovodimo nego i odgovornoj ekonomskoj politici koju vodimo i naravno perspektivama razvoja naše ekonomije. Zapitajte se da li bi DFC došao u Srbiju i stavila na raspolaganje novac američkih poreskih obveznika da ne veruje u našu zemlju i ekonomsku perspektivu Srbije“, rekao je Mali.\nMali je predstavio i Predlog zakona o potvrđivanju Aneksa 1 Sporazuma između Vlade Republike Srbije i Vlade Republike Francuske o saradnji u oblasti sprovođenja prioritetnih projekata u Republici Srbiji.\n„Dva su projekta ovde identifikovana, a to su projekat izgradnje metroa u Beogradu i projekat koji se odnosi na unapređenje elektro-distributivnog sistema u našoj zemlji. Ono što je važna vest to je da će se ove nedelje pred Vladom Srbije naći Nacrt zakona o metrou, a on će se u naredne dve sedmice naći pred poslanicima u Skupštini Srbije“, precizirao je Mali.\n„Mi smo sa tim zakonom na korak bliže pokretanju izgradnje prve linije metroa koju očekujemo do kraja godine. Prva linija metroa biće duga 21,3 kilometara, i kao što smo i obećali, krenućemo da ispunjavamo taj višedecinijski san građana Beograda i Srbije. Mi do kraja 2021. godine krećemo da gradimo metro i to je ne samo važan infrastrukturni projekat, već on doprinosi razvoju ekonomije, zapošljavanju radnika, većem bruto domaćem proizvodu zemlje“, rekao je ministar finansija.\nMali je predstavio i Predlog zakona o potvrđivanju Sporazuma između vlada Srbije i Kine o uzajamnom priznavanju programa AEO Uprave carina Ministarstva finansija Republike Srbije i Programa za upravljanje kreditima preduzeća generalne carinske administracije Narodne Republike Kine.\nTaj Sporazum treba da doprineće daljem jačanju i uspostavljanju bližih ekonomskih odnosa dve zemlje.\nCilj Sporazuma je otklanjanje prepreka u međusobnoj trgovini između strana potpisnica i unapređenje bezbednosti u prometu roba, bez ometanja trgovinskih tokova, a ostvarenje navedenih ciljeva doprinese većoj trgovinskoj razmeni Srbije i Kine.


Cvijanović: Izuzetno je važno što će biti formirana nova komisija za Srebrenicu - Sve o Srpskoj\nCvijanović: Izuzetno je važno što će biti formirana nova komisija za Srebrenicu\nIZVJEŠTAJ OD PRIJE 14 GODINA JE RS NAMETNUT, A I TRETIRAO JE SAMO STRADANJA BOŠNJAKA\n„One koji su počinili zločine nad Srbima nikada nije stigla pravda i po matrici i pravilu – svi su oslobađani. Prema tome, neophodno je stručno i ozbiljno, bez bilo kakve politike i ne daj bože politikantstva da se priđe ovom problemu. Biće potrebno angažovati stručnjake, jer je namjera da komisija bude međunarodnog tipa“\nPREMIJER Republike Srpske, Željka Cvijanović, izjavila je danas da je izuzetno važno što će biti formirana nova komisija o Srebrenici, jer postoji nesklad u određenim stvarima koje su napisane u starom izvještaju o Srebrenici, koji treba povući.\n„Stari izvještaj tretira samo jednu dimenziju, a to su teška stradanja Bošnjaka. Tamo nemate bilo kakve brojeve koje se odnose na stradanja nekih drugih, a druga dimenzija je ta što je izvještaj ograničen na jedan vremenski period i ne obuhvata cijeli rat“, rekla je danas Cvijanovićeva novinarima u Čelincu.\nTreća važna stvar, kaže Cvijanovićeva, je to da brojevi žrtava koji su navedeni u starom izvještaju ne odgovaraju ni haškim presudama.\n„Razumijemo da je taj izvještaj, koji je napisan prije 14 godina, rađen pod velikim pritiskom i da su ljudi računali da se napravi takav izvještaju i da sa sebe skinu teret, ali došlo je vrijeme i potreba da se neke stvari isprave, uvaže i da se uzme u obzir ono što su ukupna stradanja na tom prostoru koja su bila teška za Bošnjake, ali i za srpsko stanovništvo“, dodala je Cvijanovićeva.\nOna je podsjetila da za stradanja Srba niko nije odgovarao, dok je za stradanja Bošnjaka bilo raznih presuda na nivou BiH i međunarodnih sudova.\n„One koji su počinili zločine nad Srbima nikada nije stigla pravda i po matrici i pravilu svi su oslobađani. Prema tome, neophodno je stručno i ozbiljno, bez bilo kakve politike i ne daj bože politikantstva da se priđe ovom problemu i utvrde neke druge stvari. Biće potrebno angažovati stručnjake, jer je namjera da komisija bude međunarodnog tipa“, zaključila je Cvijanovićeva.\nNarodna skupština Republike Srpske razmatraće u utorak, 14. avgusta, na posebnoj sjednici Informaciju o Izvještaju Komisije o događajima u i oko Srebrenice u periodu od 10. do 19. jula 1995. godine.\nCvijanović je, inače, izjavila da očekuje veliku pobjedu koalicije SNSD-DNS-SP na predstojećim opštim izborima u BiH, kao i zajedničkih kandidata za člana Predsjedništva BiH iz Republike Srpske i za predsjednika Republike Srpske.\nTagoviBošnjaci Željka Cvijanović komisija za Srebrenicu Srbi Srebrenica


Kurs i obuka za konsultanta za učenje na daljinu\nKurs i obuka za konsultanta za učenje na daljinu - Audio verzija\nAko bismo morali da sažmemo ovo zvanje u par reči onda bi to definitivno bilo mentor ili predavač, stim da se u ovom slučaju učenje ne odvija na klasičan način, već putem specijalno osmišljene online platforme.\nPraktično gledano, to znači da kandidat nema potrebu da napušta sopstveni dom kako bi odlazio u prostorije jedne od poslovnica Akademije Oxford da bi pohađao određeni kurs ili obuku. Dovoljno je samo da ima računar koji je na internet povezan stabilnom konekcijom, što će mu uz želju za savladavanjem određenog kursa ili obuke biti sasvim dovoljno da usavrši određene veštine.\nOsnovna svrha ovakvog načina učenja jeste da se kandidatu omogući maksimalan komoditet i sloboda, te da u skladu sa svojim obavezama može da savalada, na primer određeni jezik ili, pak da naučni da radi u nekom računarskom programu i slično. A upravo je konsultat za učenje na daljinu taj koji će mu to i omogućiti.\nDa bi kandidat mogao da stekne ovo zvanje, osim adekvatnih kvalifikacija najpre mora imati afiniteta za prenošenje svojih znanja drugima. U principu, svaki profesor ili stručnjak iz određene oblasti može da pohađa kurs za konsultanta za učenje na daljinu, kako bi stekao sva znanja i veštine koje su mu neophodne za obavljanje ovog posla, ali i bilo ko drugi ko želi da stečena znanja iz određenih oblasti podeli sa drugima.\nJedan od primarnih uslova za osobe koje žele da se bave ovim poslom jeste i da poseduju barem osnovna znanja rada na računarima, uzevši u obzir da se online nastava u okviru Obrazovnog centra Akademije Oxford odvija pomoću pažljivo osmišljenih računarskih platformi.\nPodrazumeva se da je kandidat stekao i visok nivo znanja u određenoj oblasti, te da ta znanja želi da prenese drugima. Konsultant za učenje na daljinu je dužan da ostvari uspešnu komunikaciju sa svojim učenikom, te da mu predoči plan i program kursa, ali istovremeno bi trebalo i da učeniku pruži mogućnost da sam odluči o dinamici održavanja nastave, pa čak i da prihvati njegove zahteve koji se odnose na savladavanje samo odrđenih oblasti u okviru obuke.\nNajbolji primer poslova koje obavlja konsultant za učenje na daljinu možemo videti u okviru kurseva jezika, recimo. Iako Akademija Oxford organizuje online obuku za preko 40 različitih jezika, uključujući i kurs srpskog jezika za strance, upravo su naši konsultanti ti koji klijentima pružaju mogućnost da usavrše samo određene oblasti. Tako, recimo konsultant za učenje na daljinu i učenik mogu da postignu dogovor da se fokusiraju samo na savladavanje oblasti pisanja ili čitanja, odnosno poslovne korespondencije u okviru određenog jezika. Na taj način, konsultant, odnosno predavač u potpunosti ispunjava osnovni zahtev svog zanimanja, te usmerava kandidata kako da na pravi način stekne znanja iz određene oblasti.\nOsim što je i direktno zadužen za obuku, konsultant za učenje na daljinu može i da održava samo časove konsultacije o određenoj oblasti, te da kandidatima koji su zainteresovani, recimo pruži smernice kako da napišu seminarski rad ili, pak kako da napišu svoj CV, odnosno propratno pismo i slično.\nUz sve navedeno, osoba koja stekne ovo zvanje će osetiti niz prednosti, najpre zato što posao obavlja u ono vreme kada želi, odnosno može da planira časove u skladu sa sopstvenim slobodnim vremenom, kao i sa zahtevima svojih učenika. Osim toga, posao može da obavlja iz svog doma, tako da je komfor koji ima sasvim sigurno na zavidnom nivou!\nSama činjenica da ovo zanimanje spada u red najnovijih ga čini posebno atraktivnim, jer je na tržištu rada izuzetno velika potražnja za njim, tako da će svako ko završi obuku za sticanje zvanja konsultant za učenje na daljinu vrlo brzo pronaći posao u svojoj branši!\nSpisak gradova za konsultanta učenja na daljinu


BalkanMagazin :: VELIKO INTERESOVANJE ZA NOVOSADSKU GASNU ELEKTRANU\nVELIKO INTERESOVANJE ZA NOVOSADSKU GASNU ELEKTRANU\nNemački mediji o energetskoj krizi: Rat u Ukrajini prisilio nemačke „Zelene“ da se vrate na ugalj\nTRAJANJE STARIJIH NUKLEARNIH CENTRALA SE MOŽE PRODUŽITI NA ČAK 80 GODINA?\nDo energetske stabilnosti Srbije preko uglja iz Crne Gore\nMinistarstvo energetike: I dalje neophodan dodatni uvoz električne energije\nSrbija da gradi nuklearke\nDok Makron hvali nuklearke, 14 reaktora obustavilo rad: Francuska primorana da uvozi struju iz Nemačke\nNeodrživa proizvodnja električne energije u Srbiji\nBez sloge oko nuklearki i emisionih dozvola\nČeška: 2022. cena struje veća za 30 do 50 posto, gasa 50 do 70 posto\nNemci se predomislili – polovina protiv gašenja nuklearki!\nMihajlović: Električna energija poskupljuje zbog cene gasa\nSrbija zainteresovana za nuklearke u regionu\nGrejanje na prirodni gas najisplativije\nElektrična energija i gas u Srbiji neće poskupeti\nElektroenergetski sektor Francuske u štrajku\n(1) Grejanje na prirodni gas ...\nutorak, 08. decembar 2009 10:45\nZa ulaganje u modernizaciju i proširenje TE-TO Novi Sad zainteresovano 15 kompanija među kojima su, kako Balkanmagazin saznaje, ruski Inter RAO, ČEZ, slovenački HSE, italijanski Edison, austrijska Alpina... ali nema nemačkog RWE-a koji se ranije raspitivao za ovaj projekat\nIako je, u vreme raspisivanja javnog poziva partnerima za dostavljanje pisama o zainteresovanosti i dokaza o ispunjavanju kvalifikacionih uslova za ulaganje u modernizaciju i proširenje TE-TO Novi Sad, nezvanično lansirana informacija da je za ovaj zajednički projekat sa Elektroprivredom Srbije i gradom Novim Sadom vrlo zainteresovan RWE, ova nemačka komanija nije, kako Balkanmagazin saznaje, dostavila svoju ponudu. U EPS, doduše, odbijaju da komentarišu koje firme su se javile. U jučerašnjem saopštenju se navodi samo da je 15 energetskih kompanija iz Slovačke, Italije, Rusije, Grčke, Češke, Slovenije, Velike Britanije, Austrije, Kine, Kanade i Srbije poslalo pisma o zainteresovanosti za učešće u međunarodnom tenderu za izbor strateškog partnera za ulaganje u modernizaciju i proširenje TE-TO Novi Sad.\nIzvori Balkanmagazina tvrde da su među tih 15 pristiglih pisama do 1. decembra i kandidatura ruske kompanije Inter RAO čiji predstavnici su se, takođe, odranije raspitivali za ovaj energetski projekat. Sagovornici Balkanmagazina kažu da su se Rusi raspitivali i kod Srbijagasa, za mogućnosti snabdevanja buduće termoelektrane toplane prirodnim gasom.\nTE TO Novi Sad\nUoči raspisivanja javnog poziva kao mogući učesnik u trci za strateškog partnera za TE TO Novi Sad pominjan je i Optima grupa, kompanija koja radi u sastavu ruskog Njeftgazinkora, koji je vlasnik Naftne industrije Republike Srpske (Rafinerija nafte u Bosanskom Brodu, Rafinerija ulja u Modriči i lanac od 78 benzinskih pumpi Petrol). Nema informacija da li se ova ruska firma javila ali, svakako je zanimljivo da je 20. oktobra, u sklopu posete predsednika Rusije Dmitrija Medvedeva Beogradu bila i delegacija ruskog Tehnopromeksporta, koja je posetila EPS. Tom prilikom Rusi su rekli da su zainteresovani za revitalizacije i izgradnju gasnih elektrana. Tehnopromeksport je, inače, kompanija za proizvodnju energetske opreme. Iz EPS-a je tada saopšteno da su Rusi posebno bili zainteresovani za projekat izgradnje TE TO sa gasno parnim ciklusom u Novom Sadu. Aleksandar Lukin, generalni direktor Tehnopromeksporta je tada rekao da “upravo grade takve elektrane u Kalinjingradu i Sankt Peterburgu”. Ostaje da se vidi da li se i ova ruska firma javila, sama ili u partnerstvu sa nekom drugom kompanijom za realizaciju projekta TE TO Novi Sad.\nSagovornici Balkanmagazina tvrde da se javio ČEZ, češka kompanija koja je zainteresovana, takođe, i za izgradnju termoelektrana, Kolubare B i TE Nikola Tesla B3. Među ponudama su i prijava slovenačkog HSE (Holdinga slovenskih elektrana), italijanske kompanije Edison, austrijske Alpine, dve grčke firme...\nPredviđeno je da izbor strateškog partnera bude završen u prvoj polovini 2010. godine. Postupak izbora strateškog partnera i druge pripremne radnje za realizaciju investicije vodi firma ENS (Energija Novi Sad a.d.) preduzeće koje su kao ravnopravni partneri osnovali Grada Novi Sad i Javno preduzeće EPS. TE TO Novi Sad će biti instalisane snage za proizvodnju električne energije od 400 do 500 megavata imati toplotnu snagu postrojenja u ulozi baznog toplotnog izvora od najmanje 300 megavata. Ako bar deo od ovih kompanija, koje su pokazale inicijalno interesovanje ostane u trci za strateškog partnera Novi Sad će, izgradnjom savremenog bloka za kombinovanu proizvodnju toplotne i električne energije u gasno-parnom ciklusu, obezbediti grejanje više od 80.000 domaćinstava i poslovnih korisnika. Istovremeno će biti značajno poboljšana zaštita životne sredine u Novom Sadu, jer će se, korišćenjem gasa umesto mazuta, smanjiti emisija štetnih materija.\n“Među kompanijama koje su pokazale zainteresovanost za ovaj projekat ima i nekoliko svetski poznatih. One su dostavile ne samo vrlo detaljna obrazloženja za svoje namere, već i svoj portfolio, na šta nisu bile obavezne u ovoj fazi. To nam budi nadu da je iza ovakvog odziva i pristupa tih kompanija zaista ozbiljna namera da učestvuju u tenderskoj utakmici i da će konkurencija biti značajna”, kaže Zoran Manasijević, predsednik Upravnog odobra ENS a.d.\nTreba reći i to da je za realizaciju ovog investicionog projekta predviđen kratak rok realizacije i maksimalno iskorišćenje postojeće infrastrukture. Ipak, zbog predstojećih praznika kao i zbog vremena koje je potrebno da zainteresovane kompanije popune kvalifikacione upitnike, na osnovu kojih će se utvrditi ko od njih ispunjava kriterijume za učešće na tenderu, sledeći konkretan potez biće u drugoj polovini januara.\n“Tada će kompanijama koje budu kvalifikovane – ispune zahteve iz tenderske dokumentacije – biti upućeno pismo sa pozivom da otkupe tendersku dokumentaciju”, objašnjava Manasijević.\nVrednost ovog projekta je 200 do 250 miliona evra a očekuje se da 2012. godine počneda proizvodi toplotnu i električnu energiju. U postupku dokapitalizacije privrednog društva ENS, JP EPS i grad Novi Sad će uložiti zemljište sa kompletnom postojećom infrastrukturom i postrojenjima, a od izabranog strateškog partnera se očekuje da dokapitalizacijom stekne većinsko učešće u ENS-u, kao i da, pored neophodnog finansijskog i operativnog kapaciteta, raspolaže iskustvom u podizanju i upravljanju sličnim postrojenjima.\nSloži: Hronološki Preporučeni Nepreporučeni Svi komentari ( 3 )